title: पॉजि़ट्रान उत्सर्जन टोमोग्राफी

text: PET स्कैन गैर-आक्रामक है, लेकिन इसमें आयोनियाई विकिरण के लिए अनावरण शामिल है। विकिरण का कुल खुराक निरर्थक नहीं है, आमतौर पर 5–7 mSv होती है। लेकिन, आधुनिक अभ्यास में एक संयुक्त PET/CT स्कैन का प्रयोग लगभग हमेशा होता है और PET/CT स्कैनिंग, विकिरण प्रभाव पर्याप्त हो सकता है - लगभग 23-26 mSv (एक 70 किलो व्यक्ति के लिए - अधिक किलो के शरीर के लिए खुराक के अधिक होने की संभावना होती है)। जब 6 mSv के ब्रिटेन के विकिरण मजदूरों के वर्गीकरण स्तर के साथ तुलना की जाए तो यह देखा जा सकता है कि PET स्कैन के लिए उचित औचित्य की आवश्यकता होती है। ब्रिटेन में इसकी तुलना 2.2 mSv औसत वार्षिक पृष्ठभूमि विकिरण से भी की जा सकती है, चेस्ट जर्नल और ICRP के अनुसार सीने के एक्स-रे के लिए 0.02 mSv और सीने का CT स्कैन के लिए 6.5 - 8 mSv होता है। वर्ष 1999 में IFALPA सदस्य संघों द्वारा एक नीतिगत परिवर्तन को सुझाया गया जिसमें एक हवाईकर्मी सदस्य के प्रति वर्ष 4–9 mSv का विकिरण खुराक प्राप्त करने की संभावना है।


title: पिरैमिड (ज्यामिति)

text: "यह लेख 'पिरामिड' नामक ठोस ज्यामितीय आकृति एवं उसके गणितीय विवरण के बारे में है। अन्य उपयोगों के लिए "'पिरामिड (बहुविकल्पी) देखें।"


title: पिरैमिड (ज्यामिति)

text: ठोस ज्यामिति में पिरैमिड (pyramid) उस बहुफलकीय ठोस को कहते हैं जिसका आधार कोई बहुभुज हो तथा शेष सभी त्रिभुजाकार फलक एक बिन्दु (शीर्ष) पर मिलते हों। दूसरे शब्दों में, आधार के प्रत्येक कोर और शीर्ष मिलकर एक त्रिभुजाकार फलक बनाते हैं। अतः किसी पिरैमिड का आधार n भुजाओं वाला बहुभुज हो तो उसमें कुल (n+1) फलक होते हैं जिसमें से n फलक त्रिभुजाकार होते हैं। चतुष्फलकी भी एक पिरैमिड है।


title: उड़न साँप

text: उड़न साँप क्रिसोपिली (Chrysopelea) जीनस के साँप हैं जो बहुत कम विषैले होते हैं और मनुष्यों के लिए हानिरहित है। ये दक्षिण-पूर्वी एशिया, दक्षिणी चीन, भारत और श्रीलंका में पाए जाते हैं। भारत में ये मध्य भारत, बिहार, उड़ीसा और बंगाल में अधिक पाए जाते हैं।


title: उड़न साँप

text: यह बहुत तीव्र गति से चलने की क्षमता रखता है जो इसकी विशिष्टता है। यह अपने शरीर को फुलाकर तथा शरीर को एक विशेष आकार देकर एक डाल से दूसरी डाल पर ग्लाइड कर जाता (कूद जाता) है। इसीलिए इसे 'उड़न साँप' का भ्रामक नाम दिया गया है। यह इस तरह कूदता चलता है मानो उड़ रहा हो।


title: उड़न साँप

text: इनका रंग ऊपर से हल्का पीलापन लिए हुए हरा होता है। नियमित दूरियों पर काले रंग की आड़ी पट्टियाँ रहती हैं जो काले सीमांतोंवाले शल्कों के कारण बनी होती हैं। अधरशल्क हरे होते हैं। सिर काला होता है जिसपर साथ साथ पीले या हल्के हरे रंग को आड़ी पट्टियाँ तथा कुछ धब्बे होते हैं।


title: उड़न साँप

text: यह साँप छिपकलियों, छोटे स्तनियों, पक्षियों, छोटे साँपों और कीटों को खाता है। यह घरों के आस पास भी कभी कभी दिखाई देता है। यह अंडप्रजक है। यह कभी कभी पेड़ की शाखाओं से लटका भी देखा गया है।


title: नकेनवाद

text: नकेनवाद की स्थापना सन् १९५६ में नलिन विलोचन शर्मा ने की थी। नकेनवाद को प्रपद्यवाद के नाम से भी जाना जाता है। इसे हिंदी साहित्य में प्रयोगवाद की एक शाखा माना जाता है। इसके अंतर्गत तीन कवियों को लिया जाता है- नलिन विलोचन शर्मा, केशरी कुमार, नरेश। प्रयोगवाद पर चर्चा करते हुए नकेनवाद के संदर्भ में 'आधुनिक साहित्य की प्रवृत्तियाँ' पुस्तक में नामवर सिंह लिखते हैं कि- "प्रयोगवाद का एक दूसरा पहलू बिहार के नलिनविलोचन शर्मा, केशरी और नरेश के 'नकेनवादी' प्रपद्यों द्वारा आया जो अपनी समझ से अज्ञेय के और प्रयोगवाद का विरोध करते हुए भी वस्तुतः उसी की एक शाखा है।"


title: रायबरेली लोक सभा निर्वाचन क्षेत्र

text: वर्तमान में, रायबरेली लोकसभा निर्वाचन क्षेत्र में पाँच विधान सभा (विधान सभा) क्षेत्र शामिल हैं। ये हैं:


title: ब्लूहोल (कंपनी)

text: ब्लूहोल (Bluehole Inc.) एक दक्षिण कोरियाई वीडियोगेम विकासक कंपनी है जो सेओन्गनम शहर के बुन्डान्ग-गु जिले में स्थापित है तथा जिसका निर्माण मार्च 2017 में सियोल में ब्युन्ग-ग्यू के द्वारा किया गया था। यह मुख्य रूप से टेरा (२०११) तथा प्लेयरअननोन्स बैटलग्राउंड्स के निर्माण तथा अपने सहायक समूह पबजी निगम के कारण अधिक प्रचलित है। नवंबर २०१८ में इस कंपनी ने स्वयं को एक नवीन मूल कंपनी क्राफ्टोन गेम यूनियन के साथ संगठित कर लिया।


title: ब्लूहोल (कंपनी)

text: ब्लूहोल ने अपनी स्थापना से ही कुछ अन्य निगमों को एकत्रित किया। ये सारी कंपनियाँ क्राफ्टोन गेम यूनियन के अंतर्गत ब्लूहोल की बहन कंपनियों के समान जानीं जातीं हैं।


title: ब्लूहोल (कंपनी)

text: ब्लूहोल प्निक्स एक मोबाइल खेल विकासक कंपनी है जिसका गठन प्निक्स गेम्स के रूप में २०१२ में हुआ। इसका नाम ब्लूहोल प्निक्स (Bluehole Pnix) २०१६ में किया गया।


title: ब्लूहोल (कंपनी)

text: ब्लूहोल स्क्वाल (Bluehole Squall) एक मोबाइल खेल विकासक कंपनी है जिसका गठन स्क्वाल नाम से पार्क जिन-सेऑक के द्वारा सन् २०१३ में हुआ था। बाद में २०१५ में इसे ब्लूहोल ने प्निक्स के साथ ही अधिग्रहित कर लिया। मार्च २०१६ में इसका नाम ब्लूहोल स्क्वाल हो गया।


title: ब्लूहोल (कंपनी)

text: ईएन मास इंटरटेनमेंट (En Masse Entertainment) कंपनी उत्तरी अमरीका की ब्लूहोल की प्रकाशक सहायक कंपनी है जो जून २००८ से ब्लूहोल इंटरएक्टिव के स्थापित हुई। बाद में २६ फरवरी २०१० से इसका नाम ईएन मास इंटरटेनमेंट हो गया।


title: ब्लूहोल (कंपनी)

text: डील्यूज़न स्टूडियो (Delusion Studio) का गठन कांग मून-चुल के द्वारा अप्रैल २०११ में हुआ। २२ जून २०१८ को ब्लूहोल द्वारा अधिग्रहित हो गया। इस संस्था के द्वारा कई खेल जैसे कि गार्डियन स्टोन, जेलीपो, हाउस ऑफ माइस, कैसल बर्न आदि विकसित हैं।


title: ब्लूहोल (कंपनी)

text: पबजी निगम (PUBG Corporation) मुख्यत गिन्नो गेम्स के नाम से जाना जाने वाला, ब्लूहोल का आंतरिक स्टूडियो है जिसने विश्व प्रचलित खेल प्लेयरअननोन्स बैटलग्राउंड्स (पबजी) को विकसित किया। इंस संस्था का अधिग्रहण ब्लूहोल द्वारा २७ जनवरी २०१५ को हुआ। उस समय गिन्नो गेम्स में कुल ६० कर्मचारी थे जिसका नाम मई २०१५ में ब्लूहोल गिन्नो गेम्स हो गया। सितंबर २०१७ में पबजी की सफलता के कारण एक बार पुनः नाम परिवर्तित होकर पबजी निगम हो गया। इसका दूसरा कार्यालय मैडिसन, विस्कांसिन में स्थित है तथा युरोप और जापान में भी योजनाएं हैं। १२ मार्च २०१८ को पबजी निगम द्वारा न्यू यॉर्क स्थित कंपनी मैडग्लोरी का अधिग्रहण हुआ जिसका वर्तमान नाम पबजी मैडग्लोरी कर दिया गया।


title: ब्लूहोल (कंपनी)

text: रेड साहारा स्टूडियो (Red Sahara Studio) ली जि-हून की मोबाइल खेल विकासक संस्था है। 12 मार्च २०१८ को एक स्टॉक स्वैप सौदे के अंतर्गत इस कंपनी का ब्लूहोल से अधिग्रहण हुआ।


title: महाराणा प्रताप अन्तर्राज्यीय बस अड्डा, दिल्ली

text: महाराणा प्रताप अन्तर्राज्यीय बस अड्डा अथवा आई एस बी टी, कश्मीरी गेट जो कि 'कश्मीरी गेट बस अड्डा' या 'बस अड्डा' इत्यादि नामों से लोकप्रिय है, दिल्ली में स्थित भारत के सबसे पुराने और सबसे बड़े अन्तर्राज्यीय बस अड्डों में से एक है। यहाँ से दिल्ली और 7 अन्य राज्यों, हरियाणा, जम्मू-कश्मीर, पंजाब, हिमाचल प्रदेश, उत्तर प्रदेश, राजस्थान और उत्तराखंड के बीच बस सेवा चल रही है। यह लगभग 13 एकड़ क्षेत्र में फैला हुआ है तथा यहां से एक दिन में 1800 से अधिक बसें चलती है।


text: कश्मीरी गेट बस अड्डा 1976 में खोला गया था। 1993 तक यह दिल्ली का एकमात्र बस अड्डा था, जिसके उपरांत इसे परिवहन विभाग को हस्तांतरित कर दिया गया। अत्यधिक भीड़ तथा अव्यवस्था के कारण बाद में दो नए बस अड्डे सराय काले खां और आनंद विहार में बनाए गए। 2011-2012 में 70 करोड़ रुपए की लागत से परिवहन विभाग द्वारा बस अड्डे के मुख्य भवन का पुनर्निर्माण किया गया और उसके बाद 2013 में दिल्ली की तत्कालीन मुख्यमंत्री शीला दीक्षित द्वारा इसका उद्घाटन किया गया।


text: बस अड्डे में 45 प्रस्थान बस खण्ड, आठ निष्क्रिय बस खण्ड और 13 आगमन बस खण्ड हैं, जहाँ से अन्य राज्यों या दिल्ली के दूसरे बस अड्डों लिए बसें चलती हैं। राजधानी के अन्य भागों के लिए स्थानीय बसों को मिनी बस स्टैंड (जो डी.टी.सी ब्लॉक के रूप में जाना जाता है) से संचालित किया जा रहा है।


text: कश्मीरी गेट क्षेत्र में स्थित यह बस अड्डा दिल्ली के रिंग मार्ग पर आने वाला एक बस स्टॉप भी है। यह एक चौराहा है। इसे हरदेव सहाय मार्ग काटता है।


title: तंपन

text: तंपन या टॅम्पोन एक रूई (कपास) या रूई जैसी किसी अन्य सोख्ता (प्रचूषक) सामग्री से बनी एक बेलनाकार डाट (प्लग) होती जिसके निचले सिरे पर एक डोरी जुडी़ रहती है और इसे शारीरिक द्रवों को अवशोषित करने के उद्देश्य से किसी शरीरिक गुहा या घाव में प्रविष्ट कराया जाता है। दैनिक उपयोग में आमतौर पर इसका सबसे सामान्य प्रकार माहवारी (मासिक धर्म) के दौरान रक्तस्राव को अवशोषित करने के लिए योनि में डाला जाने वाला एक प्रयोज्य (डिस्पोजेबल) डाट है।


title: तंपन

text: तंपन विभिन्न आकारों में आते हैं और यह उनके अवशोषण मूल्यन और पैकेजिंग पर आधारित होता है। सभी ब्रांडों के तंपन उपर से तो एक जैसे दिखते हैँ पर इस्तेमाल करने पर इनमे अंतर स्पष्ट हो जाता है। तंपन जब स्राव सोखने पर फूलते हैं तो कुछ लम्बाई मे तो वहीं कुछ चौड़ाई मे विस्तारित (बढ़ते) होते हैं। सभी तंपनों को निकालने के लिए इनसे एक डोरी जुडी़ होती है, तो वहीं कुछ मे एक अतिरिक्त बाहरी आवरण होता है जो प्रविष्टि और निकासी मे सहायता प्रदान करता है।


title: तंपन

text: तंपन का मूल्यन इनकी सोखने की क्षमता के आधार पर किया जाता है जिसे "अवशोषण मूल्यन" कहते हैं। कुछ तंपन अधिक तो कुछ कम स्राव सोखने मे सक्षम होते हैं।


title: तंपन

text: चूँकि तंपन मासिक धर्म के दौरान योनि के भीतर पहने जाते हैं, इसलिए यह महिलाओं को कुछ भी करने की अनुमति और स्वतंत्रता प्रदान करते हैं, यहां तक कि तैराकी जैसी गतिविधियों मे भी यह रुकावट नहीं बनते हैं। आमतौर पर मूत्र या मल त्याग करने से पहले तंपन को निकालना आवश्यक नहीं होता, हालाँकि इसकी लटकती डोरी जरूर कुछ परेशानी पेश करती है और उसे मूत्र या मल त्याग करते समय उपर को खींच कर रखना पड़ता है ताकि यह गीली या गंदी ना हो जाये। सेनेटरी नैपकिन के विपरीत, तंपन उपयोग करते समय मासिक धर्म का रक्त, हवा के संपर्क मे नहीं आता इसलिए दुर्गंध भी बहुत कम होती है, साथ ही यह कभी भी पता नहीं लगता कि अमुक महिला ने तंपन पहना हुआ है।


title: व्रण

text: व्रण या अल्सर (Ulcer) शरीरपृष्ठ (body surface) पर संक्रमण द्वारा उत्पन्न होता है। इस संक्रमण के जीवविष (toxins) स्थानिक उपकला (epithelium) को नष्ट कर देते हैं। नष्ट हुई उपकला के ऊपर मृत कोशिकाएँ एवं पूय (pus) संचित हो जाता है। मृत कोशिकाओं तथा पूय के हट जाने पर नष्ट हुई उपकला के स्थान पर धीरे धीरे कणिकामय ऊतक (granular tissues) आने लगते हैं। इस प्रकार की विक्षति को व्रण कहते हैं। दूसरे शब्दों में संक्रमणोपरांत उपकला ऊतक की कोशिकीय मृत्यु को व्रण कहते है।


title: व्रण

text: किसी भी पृष्ठ के ऊपर, अथवा पार्श्व में, यदि कोई शोधयुक्त परिगलित (necrosed) भाग हो गया है, तो वहाँ व्रण उत्पन्न हो जाएगा। शीघ्र भर जानेवाले व्रण को सुदम्य व्रण कहते हैं। कभी-कभी कोई व्रण शीघ्र नहीं भरता। ऐसा व्रण दुदम्य हो जाता है, इसका कारण यह है कि उसमें या तो जीवाणुओं (bacteria) द्वारा संक्रमण होता रहता है, या व्रणवाले भाग में रक्त परिसंचरण (circulation of blood) उचित रूप से नहीं हो पाता। व्रण, पृष्ठ पर की एक कोशिका के बाद दूसरी कोशिका के नष्ट होने पर, बनता है।


title: व्रण

text: (2) निम्न शाखाओं के अधस्त्वक (subcutaneous tissue या hypodermis) - इनमें वृद्धावस्था में रक्त परिसंचरण के उचित रूप में न होने के कारण शोथ उत्पन्न हो जाता है, जिससे परिगलन होना प्रारम्भ हो जाता है।


title: व्रण

text: विस्तार की प्रावस्था में व्रण का तल स्राव एवं गलित पदार्थों से ढँका रहता है। व्रण के परिसर तीव्र होते हैं तथा इसमें से पूयमुक्त स्राव निकलना रहता है।


title: व्रण

text: परिवर्त प्रावस्था में व्रण का भरना प्रारंभ होने लगता है। इसके तल का भाग साफ होने लगता है। तल में कणिकामय ऊतक बनने प्रारंभ हो जाते हैं और आपस में जुड़ने के कारण संपूर्ण तल इनमें ढँक जाता है।


title: व्रण

text: सुधार की प्रावस्था में कणिकामय रेशेदार तंतु ऊतक (fibrous tissue) में, परिवर्तित हो जाते हैं। कणिकामय ऊतकों का अधिक बनना भी उचित नहीं है। यदि किसी व्रण में कणिकामय ऊतक अधिक बन गए हों, तो उनको खुरच देना चाहिए अथवा सिल्वर नाइट्रेट जैसे किसी कॉस्टिक पदार्थ से जला देना चाहिए।


title: व्रण

text: इसके होने का कारण क्षत (wound) का संक्रमण है। यह क्षत अभिघात, अथवा किन्हीं उत्तेजक पदार्थों, के कारण हो जाता है। स्थानिक क्षोभ, जैसा दंतव्रण में, अथवा रक्त-परिसंचरण-बाधा, जैसा स्फीत शिराओं (varicose veins) में, इसके उत्पन्न करने में प्राथमिक कारण हैं। पोषणज व्रण (trophic ulcer) वाहिका प्रेरक नियंत्रण (vasomotor control) के अनौचित्य से संबंधित है। अस्वस्थावस्था में यह व्रण के भरने में बाधक है।


title: व्रण

text: ये कुछ विशिष्ट रोगों के सूक्ष्म जीवों के संक्रमण के कारण उत्पन्न होते हैं। ये रोग है : यक्ष्मा, सिफलिस आदि। इन व्रणों की चिकित्सा करते समय स्थानिक चिकित्सा के अतिरिक्त विशिष्ट रोग की चिकित्सा भी करनी होती है।


title: व्रण

text: यह किसी संक्रमण की शोथज प्रतिक्रिया के फलस्वरूप उत्पन्न नहीं होता, अपितु दुर्दम्य अर्बुद द्वारा ऊतकों को नष्ट करने के कारण होता है। इसके द्वारा उत्पन्न व्रण के परिसर अर्बुद में ही विलीन हो जाते हैं। यह व्रण अतिशीघ्रता से बढ़ता है। दुर्दम्य अर्बुद हैं :


title: व्रण

text: ऊतकों की जीवनशक्ति बिगड़ जाती है, जिसके फलस्वरूप संक्रमण भी अपना प्रभाव डालता रहता है। यही कारण है कि व्रण के रोपण में अधिक समय लग जाता है। निम्न अवस्था में व्रण शीघ्र नहीं भरते :


title: व्रण

text: (3) ऊतकों में संवर्धन माध्यम (culture medium) की अधिक मात्रा में उपस्थित, अर्थात् मधुमेह (diabetes) में शर्करा का होना आदि।


title: व्रण

text: व्रण के प्रबन्धन के लिए आयुर्वेद में षष्टिकर्म (साठ कर्म) बताया गया है ( सुश्रुतसंहिता / चिकित्सास्थानम् / द्विव्रणीयचिकित्सितम् ८)


title: जुरैसिक कल्प

text: मध्यजीवी महाकल्प (Mesozoic era) के अंर्तगत तीन कल्प हैं, जिनमें जुरैसिक का स्थान मध्य में है। ब्रौंन्यार (Brongniart) ने सन् 1829 में आल्प्स पर्वत की जुरा पर्वत श्रेणी के आधार पर इस प्रणाली का नाम जुरैसिक (Jurassic) रखा। विश्व के स्तरशैल विद्या (stratigraphy) में इस प्रणाली का विशेष महत्व है, क्योंकि इसी के आधार पर विलियम स्मिथ ने, जो स्तरशैल विद्या के प्रणेता कहे जाते हैं, इस विद्या के अधिनियमों का निर्माण किया था।


title: जुरैसिक कल्प

text: इस कल्प के प्रारंभ में बने सागरीय अतुल निक्षेपों से यह पता लगता है कि उस समय पृथ्वी का धरातल शांत था। परंतु जुरैसिक कल्प के अपराह्न में अनेक स्थानों पर समुद्री अतिक्रमणों के लक्षण व्यापक रूप से मिलते हैं। इनसे विदित होता है कि उस समय पृथ्वी पर अनेक विक्षोभ हुए, जिनके फलस्वरूप पृथ्वी के जल और स्थल के वितरण में भी परिवर्तन आए। इस युग में पृथ्वी का उत्तरी मध्यवर्ती एवं दक्षिणी भाग जलमग्न था। शेष भाग सूखा था। उत्तरी समुद्र उत्तरी अमरीका एवं ग्रीनलैंड के उत्तर से लेकर वर्तमान आर्कटिक सागर और साइबीरिया तक फैला था। यूरैल पर्वत के पश्चिमी भूभाग से इस समुद्र की एक शाखा इसको उस समय के भूमध्य सागर से मिलाती थी। वर्तमान भूमध्यसागर के विस्तार की तुलना में उस समय का समुद्र बहुत विशाल था और यथार्थ रूप से सारी पृथ्वी को घेरे था। इस सागर को टेथिस सागर कहते हैं। दक्षिणी समुद्र आस्ट्रेलिया महाद्वीप के दक्षिण से होता हुआ दक्षिणी अमरीका के दक्षिणी प्रदेश तक फैला हुआ था। विद्वानों का अनुमान है कि भारत के उत्तरी प्रदेश से लेकर उत्तरी बर्मा, हिंदचीन एवं फिलिपीन से होता हुआ टेथिस सागर का ही एक भाग दक्षिणी सागर बनाता था।


title: जुरैसिक कल्प

text: 15 करोड़ वर्ष पुराने ये शैल समूह मुख्य रूप से यूरोप, दक्षिणी-पूर्वी इंग्लैंड, उत्तरी अमरीका के पश्चिमी भाग, एशिया माइनर, हिमालय प्रदेश, उत्तरी बर्मा और अफ्रीका के पूर्वी तट पर मिलते हैं। इसके अतिरिक्त पश्चिमी आस्ट्रेलिया, न्यूज़ीलैंड, दक्षिणी अमरीका एवं साइबीरिया में भी इस युग के शैल पाए जाते हैं। भारत में जुरैसिक प्रणाली के शैल उत्तर में स्पिटी, कश्मीर, हजारा, शिमलागढ़वाल और एवरेस्ट प्रदेश में पाए जाते हैं। इस युग के अपराह्न में हुए समुद्री अतिक्रमण के फलस्वरूप भारत के पश्चिमी भागों में भी जुरैसिक शिलाएँ पाई जाती हैं। ऐसा अनुमान है कि टेनिस जलसमूह की ही एक शाखा सॉल्टरेंज (पाकिस्तान) एवं बलूचिस्तान से होती हुई कच्छ और पश्चिमी राजस्थान तक खाड़ी के रूप में आई थी। भारत के स्तरशैल विद्या में कच्छ की जुरैसिक शिलाओं का स्थान महत्वपूर्ण है, क्योंकि इनमें पाए जानेवाले जीव-अवशेष इतने अधिक और विभिन्न वर्गों के हैं कि उनसे जीवों के विकास पर बहुत प्रकाश पड़ता है।


title: जुरैसिक कल्प

text: इस युग के जीवों में एमोनायड वर्ग के जीवों का स्थान अत्यंत महत्वपूर्ण हैं। इन्हीं के आधार पर इस युग के शैलसमूहों का वर्गीकरण ओपेल (Opell) ने पहले पहल किया था। इस युग के अन्य जीवों में बेलेम्नाइट्स (belemnites), ब्रैकिओपोडा (brachiopods), एकिनॉयड्स (echinoids) और प्रवाल (corals) विशेष रूप से उल्लेखनीय हैं। रीढ़धारी जीवों में सरीसृप (reptiles) इतने विशालकाय और अधिक थे कि आकाश, धरातल एवं जल सभी स्थानों में इनकी प्रधानता थी। इसी युग में प्रथम पक्षी के अवशेष मिलते हैं।


title: जुरैसिक कल्प

text: इस युग की वनस्पतियों में साइकैड (cycads), कोनिफ़र (conifers) और फर्न (fern) वर्ग के पौधों का बाहुल्य सारे संसार में था।


title: जुरैसिक कल्प

text: जुरैसिक कल्प में वन अक्षारजलीय निक्षेप भारत में गोंडवाना प्रणाली के अंतर्गत मिलते हैं। इस युग के अंत में पूर्वी भारत में राजमहल (बिहार) जिले में आग्नेय अंतर्भेदन होने के भी प्रमाण मिलते हैं।


title: सॉफ्टवेयर विकास प्रक्रिया

text: सॉफ्टवेयर डेवलपमेंट प्रक्रिया किसी सॉफ्टवेयर उत्पाद के विकास में अधिरोपित एक संरचना है। इसके पर्यायवाची शब्द सॉफ्टवेयर जीवन चक्र और "सॉफ्टवेयर प्रक्रिया" हैं। ऐसी प्रक्रियाओं के लिए कई मॉडल हैं। इनमें से प्रत्येक प्रक्रिया के दौरान होने वाले विभिन्न प्रकार के कार्यों या गतिविधियों तक पहुंच का वर्णन करते हैं।


title: सॉफ्टवेयर विकास प्रक्रिया

text: सॉफ्टवेयर डेवलपमेंट संगठनों की सबसे बड़ी निकाय प्रक्रिया संबंधी पद्धतियों का कार्यान्वयन करती है। उनमें से अनेक रक्षा उद्योग में हैं, जिनके लिये संयुक्त राज्य अमेरिका में अनुबंधों को प्राप्त करने के लिये 'प्रक्रिया मॉडलों' के आधार पर मूल्यांकन की आवश्यकता होती है।


title: सॉफ्टवेयर विकास प्रक्रिया

text: चयन की पद्धति का वर्णन करने, सॉफ्टवेयर के लिये जीवन चक्र का कार्यान्वयन करने और उसके निरीक्षण के लिए अंतर्राष्ट्रीय मानक ISO 12207 है।


title: सॉफ्टवेयर विकास प्रक्रिया

text: उत्पादकता और गुणवत्ता में सुधार करने वाली एक दोहराने योग्य, पूर्वानुमेय प्रक्रिया का पता लगाना दशकों से लक्ष्य रहा है। कुछ लोग सॉफ्टवेयर लेखन के प्रकटत: कठिन कार्य को व्यवस्थित या निश्चित रूप देने की कोशिश करते हैं। अन्य लोग सॉफ्टवेयर लेखन के लिए परियोजना प्रबंधन तकनीक प्रयोग में लाते हैं। परियोजना प्रबंधन के बिना, सॉफ्टवेयर परियोजनाओं की सुपुर्दगी में सहज में ही विलंब हो सकता है या इसकी लागत बजट से अधिक हो सकती है। कार्यात्मकता, लागत, या सुपुर्दगी की समय-सारिणी के संबंध में बड़ी संख्या में परियोजनाओं द्वारा अपनी अपेक्षाओं को पूरा नहीं कर पाने के कारण, प्रभावकारी परियोजना प्रबंधन में कमी रह जाती है।


title: सॉफ्टवेयर विकास प्रक्रिया

text: संस्थाएं एक सॉफ्टवेयर इंजीनियरिंग प्रक्रिया समूह (SEPG) की रचना कर सकती हैं, जो प्रक्रिया में सुधार का केंद्र बिन्दु होता है। विभिन्न कौशलों वाले लाइन पेशेवरों से बना यह समूह सॉफ्टवेयर इंजीनियरिंग प्रक्रिया में सुधार लाने के कार्य में शामिल प्रत्येक व्यक्ति के सहयोगपूर्ण प्रयास के केंद्र में स्थित रहता है।


title: सॉफ्टवेयर विकास प्रक्रिया

text: सॉफ्टवेयर उत्पाद तैयार करने में महत्वपूर्ण कार्य आवश्यकताओं का पता करना या आवश्यकताओं का विश्लेषण करना है। ग्राहक जिन्हें अंतिम परिणाम के रूप में चाहते हैं, उस संबंध में उनके पास विशेष रूप से एक अमूर्त विचार होता है, न कि सॉफ्टवेयर को क्या करना चाहिए इस संबंध में. इस बिंदु पर अपूर्ण, अस्पष्ट या विरोधाभासी आवश्यकताओं की कुशल और अनुभवी सॉफ्टवेयर इंजीनियरों के द्वारा पहचान की जाती हैं। सजीव कोड (कूट) का प्रदर्शन अक्सर ही करते रहने से आवश्यकताओं के गलत रहने का जोखिम कम हो सकता है।


title: सॉफ्टवेयर विकास प्रक्रिया

text: एक बार ग्राहकों से सामान्य आवश्यकताओं को एकत्रित कर लेने के बाद विकास के कार्य-क्षेत्र के विश्लेषण का निर्धारण किया जाना चाहिए और इसे स्पष्ट रूप से व्यक्त करना चाहिए। इसे अक्सर एक कार्य-क्षेत्र संबंधी दस्तावेज कहा जाता है।


title: सॉफ्टवेयर विकास प्रक्रिया

text: लागत के फलन के कारण या विकास के आरंभ में अस्पष्ट आवश्यकताओं के परिणामों के कारण कुछ कार्यात्मकता परियोजना के कार्य-क्षेत्र से बाहर हो जा सकती है। यदि विकास बाह्य रूप से किया जाता है, तो इस दस्तावेज़ को एक कानूनी दस्तावेज माना जा सकता है ताकि यदि कभी कोई विवाद हो तो ग्राहक को किये गए वादों के संबंध में किसी भी संशयता को स्पष्ट किया जा सके।


title: सॉफ्टवेयर विकास प्रक्रिया

text: एक नए सॉफ्टवेयर को तैयार करने में अक्सर डोमेन विश्लेषण पहला कदम होता है। चाहे यह वर्तमान सॉफ्टवेयर में कोई परिवर्द्धन, एक नया प्रोग्राम (एपलीकेशन), एक नया उपतंत्र या एक पूर्ण नयी व्यवस्था हो। यह मानकर कि डेवलपर्स (विश्लेषक सहित) नये सॉफ्टवेयर के विषय-क्षेत्र के कुशल जानकार नहीं हैं, पहला काम सॉफ्टवेयर के तथाकथित 'डोमेन' का पता लगाना है। डोमेन के संबंध में वे पहले से ही जितने अधिक जानकार होते हैं, उतने कम काम की आवश्यकता होती है। इस कार्य का एक अन्य उद्देश्य उस क्षेत्र के विशेषज्ञों के साथ आवश्यकताओं को प्राप्त करने वाले और उसे एकत्रित करने वाले विश्लेषकों का डोमेन की अपनी शब्दावली में बात कराना है जिससे इन विशेषज्ञों (क्षेत्र के विशेषज्ञों) द्वारा व्यक्त किये गए कथनों के संबंध में बेहतर समझ विकसित किया जा सके। यदि विश्लेषक उचित शब्दावली का प्रयोग नहीं करता है तो यह संभावना है कि उनकी बातों को गंभीरता से नहीं लिया जायेगा. इस प्रकार, यह चरण आवश्यकताओं का पता करने और उसे एकत्रित करने में एक महत्वपूर्ण प्रस्तावना होगी। यदि किसी विश्लेषक ने उचित काम नहीं किया है तो भ्रम उत्पन्न हो सकता है: ""मैं जानता हूं कि आप यह मानते हैं कि मैंने जो कहा उसके संबंध में आप जो सोचते है उसे आपने समझ लिया, लेकिन मैं इस संबंध में निश्चित नहीं हूं कि आप यह समझते हैं कि आपने जैसा सुना वह मेरा मतलब नहीं था" ".


title: सॉफ्टवेयर विकास प्रक्रिया

text: विनिर्देश वह कार्य है जिसके अर्न्तगत लिखे जाने वाले सॉफ्टवेयर का संभवतः सही ढ़ंग से वर्णन किया जाता है। व्यावहारिक रूप से, सबसे सफल विनिर्देशों को पहले से ही सुविकसित प्रोग्रामों को समझने और अधिक अनुकूल बनाने के लिए लिखा जाता है। यद्यपि अक्सर प्रोग्राम के विकास के पूर्व सुरक्षा की दृष्टि से अत्यंत महत्वपूर्ण सॉफ्टवेयर तंत्रों का सावधानीपूर्वक विस्तृत विवरण दिया जाता है। "विनिर्देश बाहरी अंतरफलकों के लिए सबसे अधिक महत्वपूर्ण होते हैं जिन्हें स्थिर बना रहना चाहिए." विनिर्देश पर्याप्त रूप से सही हैं या नहीं इसका निर्धारण करने का एक अच्छा तरीका आवश्यकताओं और उपयोग की स्थितियों की शुद्ध रूप से सक्षमता सुनिश्चित करने के लिए तीसरे पक्ष द्वारा दस्तावेजों की समीक्षा कराना है।


title: सॉफ्टवेयर विकास प्रक्रिया

text: एक सॉफ्टवेयर सिस्टम या "सॉफ्टवेयर संरचना" की बनावट उस तंत्र का एक अमूर्त निरूपण है। संरचना का संबंध यह सुनिश्चित करना है कि सॉफ्टवेयर सिस्टम उत्पाद की आवश्यकताओं को पूरा करेगा, साथ ही साथ यह भी सुनिश्चित करना है कि भविष्य में आवश्यकताओं के संबंध में चर्चा की जा सकती है। संरचना संबंधी कदम सॉफ्टवेयर सिस्टम और अन्य सॉफ्टवेयर उत्पादों के बीच इंटरफेसों (अंतराफलकों), साथ ही साथ अंतर्निहित हार्डवेयर या परिचारक प्रचालन सिस्टम की चर्चा करता है।


title: सॉफ्टवेयर विकास प्रक्रिया

text: कार्यान्वयन प्रक्रिया का एक हिस्सा है जहां सॉफ्टवेयर इंजीनियर परियोजना के लिए कोड (कूट) का प्रोग्राम लिखते हैं।


title: सॉफ्टवेयर विकास प्रक्रिया

text: सॉफ्टवेयर परीक्षण सॉफ्टवेयर डेवलपमेंट प्रक्रिया का एक अभिन्न और महत्वपूर्ण हिस्सा है। प्रक्रिया का यह हिस्सा यह सुनिश्चित करता है कि बग की पहचान यथाशीघ्र कर ली जाये.


title: सॉफ्टवेयर विकास प्रक्रिया

text: भविष्य में रखरखाव और सॉफ्टवेयर में वृद्धि करने के उद्देश्य से सॉफ्टवेयर के आंतरिक डिजाइन का दस्तावेजीकरण सम्पूर्ण विकास के दौरान किया जाता है। इसमें एक API का संलेखन शामिल हो सकता है, चाहे वह बाहरी या आतंरिक हो।


title: सॉफ्टवेयर विकास प्रक्रिया

text: कोड का उचित रूप से परीक्षण करने के बाद परिनियोजन आरंभ होता है, इसे निर्गमन और बिक्री के लिए स्वीकृत किया जाता है, नहीं तो किसी उत्पादन परिवेश में वितरित कर दिया जाता है।


title: सॉफ्टवेयर विकास प्रक्रिया

text: सॉफ्टवेयर प्रशिक्षण और सहायता महत्वपूर्ण है, क्योंकि सॉफ़्टवेयर परियोजनाओं का एक बड़ा प्रतिशत इस कारण से असफल हो जाता है कि डेवलपर्स (विकासक) यह नहीं समझ पाते हैं कि यदि संस्था में कोई भी व्यक्ति सॉफ़्टवेयर का अंतिम उपयोग नहीं करता है तो इसे विकसित करने वाले दल द्वारा सॉफ़्टवेयर को तैयार करने में लगे समय और योजना का कोई महत्त्व नहीं रहता है। लोग अक्सर परिवर्तन के प्रतिरोधी होते हैं और एक अपरिचित क्षेत्र में जोखिम उठाने से बचते हैं। इसलिए परिनियोजन चरण के हिस्सा के रूप में, आपके सॉफ़्टवेयर के नए ग्राहकों के लिए प्रशिक्षण कक्षाएं आयोजित होना बहुत आवश्यक है।


title: सॉफ्टवेयर विकास प्रक्रिया

text: नए अविष्कृत समस्याओं या नयी आवश्यकताओं का सामना करने के लिये सॉफ़्टवेयर के अनुरक्षण (रखरखाव) और उसके परिवर्द्धन में सॉफ़्टवेयर के आरंभिक विकास की अपेक्षा अधिक समय लग सकता है। अप्रत्याशित समस्या में सुधार करने के लिये एक कोड को जोड़ना आवश्यक है जो मूल डिजाइन में उपयुक्त नहीं बताता है या यह भी हो सकता है कि कोई ग्राहक अधिक कार्यात्मकता का अनुरोध कर रहा हो और उनके अनुरोध को समायोजित करने के लिये कोड को जोड़ा जा सकता है। इसी चरण में ग्राहकों के कॉल प्राप्त होते हैं और आप देखते हैं कि ग्राहक द्वारा प्रयोग करने के पूर्व क्या आपका परीक्षण समस्याओं को दूर करने के लिये व्यापक रूप से पर्याप्त था। यदि अनुरक्षण वाले चरण का श्रम लागत पूर्व चरणों के श्रम लागत की अपेक्षा 25% से अधिक होता है, तो यह संभावना होती है कि कम से कम एक पूर्व चरण की समग्र गुणवत्ता अच्छी नहीं है। उस स्थिति में, प्रबंधन को अनुरक्षण संबंधी लागत अनियंत्रित होने के पूर्व सिस्टम को पुनर्निर्मित करने के विकल्प पर विचार करना चाहिए।


title: सॉफ्टवेयर विकास प्रक्रिया

text: किसी वास्तविक या महसूस किये गए विषयों की पहचान करने वाले सॉफ्टवेयर का परीक्षण करने वाले ग्राहकों/क्षेत्र दलों के साथ इंटरफेस द्वारा जुड़े रहने के लिये विकास दलों को अनुमति प्रदान करने के लिये प्रक्रिया के इस चरण में अक्सर बग ट्रैकिंग सिस्टम उपकरण परिनियोजित किये जाते हैं। ये सॉफ्टवेयर उपकरण, मुक्त स्रोत और वाणिज्यिक लाइसेंस प्राप्त दोनों, सूचित विषयों को अपनाने, उनकी समीक्षा करने के लिये एक अनुकूल करने योग्य प्रक्रिया उपलब्ध कराते हैं।


title: सॉफ्टवेयर विकास प्रक्रिया

text: समस्याओं के बहुत पहले महत्वपूर्ण विषयों पर से पर्दा हटाने में शामिल लोगों की मदद करने के लिये पुनरावृत्तीय विकास किसी सॉफ्टवेयर परियोजना के लिये प्रारंभ में छोटे लेकिन हमेशा अधिक बड़े हिस्सों की संरचना निर्धारित करती है। पुनरावृत्तीय प्रक्रियाओं को वाणिज्यिक डेवलपर्स (विकासकों) के द्वारा अधिक पसंद किया जाता है, क्योंकि यह अपनी मांग को परिभाषित करने में असमर्थ ग्राहक के अभिकल्प (डिजाइन) लक्ष्यों तक पहुंचने की संभाव्यता की अनुमति प्रदान करता है।


title: सॉफ्टवेयर विकास प्रक्रिया

text: एजाइल (दक्ष) सॉफ्टवेयर डेवलपमेंट प्रक्रियाओं का निर्माण पुनरावृत्तीय विकास की नींव पर किया जाता है। वे उस नींव में एक अधिक हल्का, पारंपरिक दृष्टिकोणों की अपेक्षा अधिक लोक-केन्द्रित दृष्टिकोण जोड़ते हैं। एजाइल प्रक्रियाएं प्राथमिक नियंत्रण प्रणाली के रूप में योजना की अपेक्षा फीडबैक (प्रतिपुष्टि) का उपयोग करती हैं। फीडबैक नियमित परीक्षणों और विकसित होने वाले सॉफ्टवेयर के रिलीज होने से प्रेरित होता है।


title: सॉफ्टवेयर विकास प्रक्रिया

text: एक्सट्रीम प्रोग्रामिंग (XP) सर्वश्रेष्ठ ज्ञात पुनारावृत्तीय प्रक्रिया है। पहले के पुराने "बैच" प्रक्रियाओं की अपेक्षा XP में, चरणों को अत्यधिक छोटे (या "निरंतर") चरणों में पूरा किया जाता है। प्रथम चरण (स्वेच्छापूर्वक अपूर्ण) उन कदमों से होकर गुजरता है, जिसमें वाटरफॉल मॉडल के प्रत्येक पूर्ण चरण में लगने वाले महीनों और वर्षों की तुलना में एक दिन या एक सप्ताह लग सकता है। सबसे पहले, व्यक्ति विकास के लिए ठोस लक्ष्य उपलब्ध कराने के लिए कम्प्युटरीकृत (स्वतः) परीक्षणों को अंकित करता है। अगला चरण कूट लेखन (प्रोग्रामरों के युग्म द्वारा) है, जो सभी परीक्षणों के बीत जाने और प्रोग्रामर द्वारा और अधिक परीक्षण करने की आवश्यकता महसूस नहीं किये जाने के बाद पूर्ण हो जाता है। डिजाइन और संरचना, रिफ्रैक्टरिंग से उत्पन्न होती है और कूट लेखन (कोडिंग) के बाद आती है। डिजाइन उन्हीं लोगों के द्वारा किया जाता है जो कूट लेखन करते हैं। (केवल अंतिम विशेषता- डिजाइन और कोड का विलय - "सभी" अन्य एजाइल प्रक्रियाओं के लिए सामान्य होता है। अपूर्ण लेकिन कार्यात्मक प्रणाली उपयोगकर्ताओं (जिनमें से कम से कम एक विकास दल में रहता है) के लिए प्रभावकारी ढ़ंग से प्रयुक्त या प्रर्दशित की जाती है (कुछ उपसमुच्चय). इस बिंदु पर, विशेषज्ञ सिस्टम के अगले सबसे महत्वपूर्ण भाग के लिए परीक्षण लेखन पुनः शुरू करते हैं।


title: सॉफ्टवेयर विकास प्रक्रिया

text: वाटरफॉल मॉडल एक प्रक्रिया को दर्शाता है, जहां डेवलपर्स (विकासकों) को इन कदमों का क्रम से पालन करना पड़ता है:


title: सॉफ्टवेयर विकास प्रक्रिया

text: जिस प्रकार ढांचा खड़ा होने के बाद निर्माणकर्ता घर की नींव नहीं बदलता है, प्रत्येक कदम के पूरा होने के बाद प्रक्रिया अपने अगले कदम में आगे बढ़ती जाती है।


title: सॉफ्टवेयर विकास प्रक्रिया

text: यह एक गलत धारणा है कि इस प्रक्रिया में आरंभिक कदमों में त्रुटियों को सुधारने की कोई व्यवस्था नहीं है (उदाहरण के लिए, आवश्यकताओं में). वास्तव में, इसी जगह आवश्यकताओं के प्रबंधन की बात सामने आती है, जिसमें परिवर्तन पर नियंत्रण शामिल है। प्रक्रिया के आलोचकों द्वारा पुनरावृत्ति की शुरुआत के द्वारा समस्याओं को दूर करने में प्रतिवादी तर्क महत्वपूर्ण रूप से एक बढ़ी हुई लागत होती है। यह भी एक कारक है जो सुपुर्दगी के समय को बढ़ा देता है और उच्च जोखिम वाली परियोजनाओं में भी इस प्रक्रिया को तेजी से अलोकप्रिय बना देता है।


title: सॉफ्टवेयर विकास प्रक्रिया

text: इस दृष्टिकोण का प्रयोग उच्च जोखिम वाली परियोजनाओं, विशेष रूप से रक्षा संबंधी बड़े अनुबंधों, में किया जाता है। वाटरफॉल में समस्याएं "विशेष रूप से आवश्यकताओं के विश्लेषण और प्रबंधन में अपरिपक्व इंजीनियरिंग कार्यप्रणालियों" से उत्पन्न नहीं होती है। वाटरफॉल को लागू करने वाली DOD-STD-2167 के विनिर्देश दर की विफलता के अध्ययन ने यह दर्शाया है कि विशेष रूप से अग्रिम आवश्यकताओं के संग्रह में, कोई परियोजना अपनी प्रक्रिया का जितना अधिक ध्यानपूर्वक पालन करता है, परियोजना द्वारा वर्त्तमान रूप में अप्रयुक्त विशेषताओं को जारी करने की उतनी अधिक संभावना होती है।


title: सॉफ्टवेयर विकास प्रक्रिया

text: अक्सर कथित चरण ग्राहक और आपूर्तिकर्ता के बीच समीक्षा का हिस्सा होते हैं। वास्तव में, आपूर्तिकर्ता जोखिम में विकास कर सकता है और डिजाइन का विकास कर सकता है, लेकिन उसे डिजाइन को मील के पत्थर क्रिटिकल डिजाइन रिव्यू (CDR) को कम कीमत में अवश्य बेचना चाहिए। यह इंजीयरिंग के भार को इंजीनियरों से ग्राहकों में विस्थापित कर देता है, जिनके अन्य कौशल होते हैं।


title: सॉफ्टवेयर विकास प्रक्रिया

text: औपचारिक पद्धतियां आवश्यकताओं, विनिर्देश और डिजाइन के स्तर पर सॉफ्टवेयर (और हार्डवेयर) की समस्याओं को हल करने के गणितीय दृष्टिकोण हैं। औपचारिक पद्धतियों के उदाहरण में बी-विधि (B-Method), पेट्री नेट्स, स्वचालित प्रमेय सिद्ध करना, RAISE और VDM शामिल हैं। विभिन्न औपचारिक विनिर्देश संकेतन, जैसे कि Z संकेतन उपलब्ध हैं। अधिक सामान्य रूप से, परिमित अवस्था यंत्रों के सिस्टम की अभिकल्पना (डिजाइनिंग) कर अनुप्रयोग (प्रोग्राम) की प्रवृत्ति का निर्माण एवं अभिपुष्ट करने के लिए स्वचल प्ररूप सिद्धांत (ऑटोमेटा सिद्धांत) का प्रयोग किया जा सकता है।


title: सॉफ्टवेयर विकास प्रक्रिया

text: परिमित अवस्था यंत्र (FSM) आधारित पद्धतियां निष्पाद्य सॉफ्टवेयर विनिर्देश और पारंपरिक कूटलेखन के लिए उपमार्ग बनाने की अनुमति प्रदान करती है (आभासी परिमित अवस्था यंत्र या कार्यक्रम चालित परिमित अवस्था यंत्र को देखें).


title: सॉफ्टवेयर विकास प्रक्रिया

text: औपचारिक पद्धतियों का अधिक संभवतः वयाविकी सॉफ्टवेयर में अनुप्रयोग किया जा सकता है, विशेष रूप से जहां सॉफ्टवेयर सुरक्षा की दृष्टि से महत्वपूर्ण है। सॉफ्टवेयर सुरक्षा गारंटी मानक, जैसे कि DO178B वर्गीकरण के उच्चतम स्तर (A स्तर) पर औपचारिक विधियों की मांग करती हैं।


title: सॉफ्टवेयर विकास प्रक्रिया

text: अन्य स्थानों में अभिलक्ष्य प्रतिरोध भाषा (और जावा प्रतिदर्शन भाषा जैसे विनिर्देश) और विशेष रूप से अभिकल्पनाओं (डिजाइनों) के निष्पादन, यदि विनिर्देश नहीं हो तो भी, की अनुमति देने वाले मॉडल-चालित संरचना के अनुप्रयोग के साथ-साथ सॉफ्टवेयर डेवलपमेंट का वर्गीकरण फैल रहा है।


title: सॉफ्टवेयर विकास प्रक्रिया

text: सॉफ्टवेयर के विकास में एक अन्य उभरती हुई प्रवृत्ति तर्क के किसी रूप में एक विनिर्देश लेखन (साधारणतः FOL का परिवर्तन) करना और फिर उस तर्क का निष्पादन उसी प्रकार करना है जैसे कि यह कोई प्रोग्राम हो। वर्णन तर्क पर आधारित OWL भाषा इसका एक उदहारण है। तार्किक रूप में और तार्किक रूप से अंग्रेजी के कुछ संस्करणों (या अन्य स्वाभाविक भाषा) रूपों का स्वतः प्रतिचित्रण करने और तर्क को सीधे निष्पादित करने का काम चल रहा है। इसके उदाहरण हैं नियंत्रित प्राकृतिक अंग्रेजी भाषा और इंटरनेट व्यवसाय संबंधी तर्क, जिन्हें शब्दकोश या वाक्य विन्यास को नियंत्रित नहीं करना पड़ता है। द्विदिशी अंग्रेजी-तार्किक प्रतिचित्रण और तर्क का सीधे निष्पादन करने वाले तंत्र की एक विशेषता है कि व्यवसायिक या वैज्ञानिक स्तर पर उनके द्वारा अंग्रेजी में उनके परिणामों की व्याख्या करायी जा सकती है।


title: सॉफ्टवेयर विकास प्रक्रिया

text: सरकारी जवाबदेही कार्यालय ने, 2003 के संघीय उड्डयन प्रशासन की वायु यातायात नियंत्रण के आधुनिकीकरण कार्यक्रमों के रिपोर्ट में प्रमुख अधिग्रहण संबंधी तंत्रों के प्रबंधन के लिए एजेंसी के मार्गदर्शन का अनुपालन करते हुए निम्नलिखित सिफारिशें की है।


title: मापयंत्रण

text: इन युक्तियों को मापकयंत्र (instrument) कहते हैं जो किसी प्रक्रम (process) के प्रवाह (flow), ताप, दाब, स्तर आदि चरों (variables) को मापने या नियंत्रित करने के काम आते हैं। मापकयंत्र के अन्तर्गत वाल्व, प्रेषित्र (transmitters) आदि अत्यन्त सरल युक्तियों से लेकर विश्लेषक (analyzers) जैसे जटिल युक्तियां सम्मिलित हैं। प्रक्रमों का नियंत्रण अनुप्रयुक्त मापयंत्रण की प्रमुख शाखा है।


title: मापयंत्रण

text: डेविस बेयर्ड (Davis Baird) का विचार है कि द्वितीय विश्वयुद्ध के बाद फ्ल्लोरिस कोहेन ने जिस "चौथे बृहद वैज्ञानिक क्रांति" की सम्भावना को देखा था उसके पीछे वैज्ञानिक मापयंत्रण का विकास ही था। यह विकास केवल रसायन विज्ञान में नहीं हुआ था बल्कि सभी विज्ञानों में हुआ था। रसायन विज्ञान के क्षेत्र में १९४० के दशक में नये मापनयंत्रण का विकास किसी वैज्ञानिक और तकनीकी क्रान्ति से कम न था। इस प्रक्रिया में परम्परागत संरचनात्मक कार्बनिक रसायन के आर्द्र-एवं-शुष्क विधियों को त्यागकर नयी विधियाँ निकाली गयीं।


title: मापयंत्रण

text: डब्ल्यू ए विल्ढाक (W. A. Wildhack) ने सन १९५४ में ही प्रक्रिया नियंत्रण में निहित उत्पादक एवं विध्वंसात्मक सम्भावनाओं की चर्चा की थी। वैज्ञानिक उपकरणों का उपयोग करके प्रकृति के विभिन्न अंगों का यथार्थपूर्ण, परिशुद्ध, परीक्षणीय, पुनरावृत (reproducible) मापन की क्षमता ने संसार का एक नया स्वरूप सामने लाया है। मापयंत्रण की इस क्रान्ति ने नापने और उसके अनुसार क्रिया करने की मानव की क्षमता में मूलभूत परिवर्तन ला दिया है। इसके उदाहरण डीडीटी की मानीटरिंग, जल के प्रदूषण को मापने के लिए परा बैंगनी स्पेक्ऱॊफोटोमिति का उपयोग में स्पष्ट रूप से दिखायी देते हैं।


title: मापयंत्रण

text: भारत में खगोलीन प्रेक्षणों (मापन) के लिए वराहमिहिर, आर्यभट, भास्कराचार्य प्रथम, ब्रह्मगुप्त, लल्ल, वटेश्वर, श्रीपति और भास्कराचार्य द्वितीय के द्वारा किए गये कार्यों के द्वारा ४०० ई से लेकर १२०० ई तक खगोलशास्त्र का तेजी से विकास हुआ।


title: मापयंत्रण

text: सवाई जयसिंह के पहले तक उपयोग में आने वाले प्रमुख यन्त्र ये थे- नदिका यन्त्र (clepsydra, outflow water clock), घटिका यन्त्र (sinking bowl clepsydra), नदियालय यन्त्र (equinoctial sundial), फलक यन्त्र (sundial), कर्तारी यन्त्र (equinoctial sundial), ध्रुवभ्रम यन्त्र (measuring the time by the rotation of the Big Dipper), कपाल यन्त्र (hemispherical sundial, प्रतोद यन्त्र (whip shaped gnomonic device), यन्त्रराज (astrolabe), तुरीययन्त्र (quadrant), तथा गोलनन्द (armillary sphere)।


title: मापयंत्रण

text: अनुवाद : गोला, भणक (ring,), चक्र (dial), धनु (bow), घटी (time measuring water vessel) , शंकु (Gnomon), शकट (divider), कर्तयः (scissor), पीप्टक , पाल और शलाका, छड़ी - ये १२ यन्त्र है )


title: मापयंत्रण

text: भास्कराचार्य सिद्धान्त शिरोमणि ग्रंथ के यंत्राध्याय प्रकरण में कहते हैं, "काल के सूक्ष्म खण्डों का ज्ञान यंत्रों के बिना संभव नहीं है। इसलिए अब मैं यंत्रों के बारे में कहता हूं।" वे नाड़ीवलय यंत्र, यष्टि यंत्र, घटी यंत्र, चक्र यंत्र, शंकु यंत्र, चाप, तुर्य, फलक आदि का वर्णन करते हैं।


title: मापयंत्रण

text: सवाई जयसिंह द्वारा निर्मित जन्तर-मन्तर वास्तव में एक खुली हुई मापन-यंत्र-शाला है। जयसिंह द्वारा निर्मित जन्तर-मन्तर में विद्यमान यन्त्र ये हैं- सम्राट यन्त्र, जयप्रकाश यन्त्र, राशिवलय यन्त्र, राम यन्त्र, चक्र यन्त्र, दिगंश यन्त्र, कपालि यन्त्र, दक्षिणोभित्ति यन्त्र, क्रान्ति यन्त्र, उन्नतांश यन्त्र, नारीवलय यन्त्र, शस्थान्न्श यन्त्र, तथा यन्त्रराज।


title: मापयंत्रण

text: वर्तमान समय तक प्राप्त जानकारी के अनुसार भारत में खगोलिकी के लिये प्रयुक्त सबसे प्राचीन मापनयन्त्र शंकु ((gnomon) और घटिका (clepsydra) हैं। शंकु का उल्लेख शुल्बसूत्रों में हुआ है जबकि घटिका का उल्लेख वेदाङ्ग ज्योतिष में हुआ है। आर्यभट ने खगोलीय गोले के एक घूर्णन करने वाले मॉडेल का वर्णन किया है। आर्यभट के बाद वराहमिहिर, ब्रह्मगुप्त, लल्ल, श्रीपति और भास्कर द्वितीय ने अनेक मापयंत्रों का वर्णन किया। भास्कर द्वितीय के पश्चात कुछ ऐसे संस्कृत ग्रन्थों की रचना हुई जिनका विषय मुख्यतः मापयंत्रण ही था। इस प्रकार का सबसे प्राचीन ग्रन्थ यन्त्रराज है जिसकी रचना १३७० ई में महेन्द्र सूरि ने की थी। उन्नतांशमापी (astrolabe) का वर्णन करने वाला यह प्रथम संस्कृत ग्रन्थ भी है। महेन्द्र सूरि के पश्चात पद्मनाभ, चक्रधर, गणेश दैवज्ञ, आदि ने भी मापनयन्त्रों से सम्बन्धित ग्रन्थों की रचना की।


title: भारत में स्थानीय वक्ताओं की संख्यानुसार भाषाओं की सूची

text: भारत कई सौ भाषाओं का घर है। ज़्यादातर भारतीय इंडो-आर्यन परिवार (74%)की भाषा बोलते हैं जो इंडो-यूरोपियन की ही एक शाखा है। द्रविड़ (24%), ऑस्ट्रोएस्ट्रीएटिक मुंडा (1.2%) और साइनो-तिब्बतन (0.6%) भी बोली जाती हैं इसके अतिरिक्त हिमालय की कुछ भाषाएँ अभी भी वर्गीकृत नहीं हैं। की सूची अनुसार अनुसार भारत में 415 जीवित भाषाएँ हैं। हिन्दी में


text: भारत की केंद्र सरकार के पास 23 संवैधानिक मान्यता प्राप्त आधिकारिक भाषाएं हैं।  हिंदी और अंग्रेजी आमतौर पर केंद्र सरकार द्वारा एक आधिकारिक भाषा के रूप में उपयोग की जाती हैं।  राज्य सरकारें अपनी संबंधित भाषाओं का उपयोग करती हैं।


text: भारत के उत्तरी हिस्सों में हिंदी सबसे अधिक बोली जाने वाली भाषा है।  भारतीय जनगणना "हिंदी बेल्ट" की व्यापक विविधता के रूप में "हिंदी" की व्यापक संभव परिभाषा को लेती है। 2001 की जनगणना के अनुसार, भारतीय आबादी का 53.6% ने घोषणा की कि वे हिंदी को अपनी पहली या दूसरी भाषा के रूप में बोलते हैं, जिसमें 41  उनमें से% ने इसे अपनी मूल भाषा या मातृभाषा के रूप में घोषित किया है। 12% भारतीयों ने घोषणा की कि वे दूसरी भाषा के रूप में अंग्रेजी बोल सकते हैं।


text: तेरह भाषाओं में प्रत्येक भारतीय आबादी का 1% से अधिक और 95% से अधिक खुद के बीच है;  ये सभी "संविधान की निर्धारित भाषाएँ" हैं।  1% से कम भारतीयों द्वारा बोली जाने वाली अनुसूचित भाषाएँ संताली (0.63%), कश्मीरी (0.54%), नेपाली (0.28%), सिंधी (0.25%), कोंकणी (0.24%), डोगरी (0.22%), मीतेटी (0.14%) हैं।  %), बोडो (0.13%) और संस्कृत (भारत की 2001 की जनगणना में, केवल 14,135 लोगों ने संस्कृत को अपनी मूल भाषा बताया)।  सबसे बड़ी भाषा जो "अनुसूचित" नहीं है, भिली (0.95%), उसके बाद गोंडी (0.27%), खंडेशी (0.21%), तुलु (0.17%) और कुरुख (0.10%) हैं।


text: 1991 में भारतीय जनसंख्या में से 19.4% ने द्विभाषावाद का प्रदर्शन किया और 7.2% ने त्रिभाषावाद का प्रदर्शन किया।


text: भारत में ग्रीनबर्ग का विविधता सूचकांक 0.914 है, यानी।  देश से यादृच्छिक पर चुने गए दो लोगों के पास 91.4% मामलों में अलग-अलग मूल भाषाएं होंगी।


text: भारत की 2011 की जनगणना के अनुसार, सबसे अधिक बोलने वालों की भाषाएँ इस प्रकार हैं: हिंदी, बंगाली, मराठी, तेलुगु, तमिल, गुजराती, उर्दू, कन्नड़, ओडिया, मलयालम।


text: 2001 की जनगणना में 29 भाषाओं के 10 लाख से ज़्यादा बोलने वाले थे। "बोल्ड" में अंकित भाषाएँ अनुसूचित भाषाएँ हैं। केवल संस्कृत ही ऐसी अनुसूचित भाषा है जिसके 10 लाख से कम बोलने वाले हैं।


text: 2001 की जनगणना अनुसारप्रत्येक भाषा की एक से अधिक मातृभाषाएं हैं। बोलने वालों की संख्या इन मातृ भाषाओं के लिए उपलब्ध हैं और वे भी उनकी संबंधित भाषा को बोलने वालों की संख्या में शामिल किए गए हैं। निम्न तालिका 10 लाख से अधिक वक्ताओं वाली मातृ भाषाओं को सूचीबद्ध करती है।


title: प्रजाति विविधता

text: प्रजाति विविधता पृथ्वी पर उपस्थित जीवो की शारीरिक संरचना में भिन्नता के कारण पाई जाने वाली विविधता है। इस पद को आजकल जैव विविधता के अंतर्गत शामिल कर लिया गया है। प्रजाति विविधता के उदाहरण के लिए:- शेर, चीता, तेंदुआ इत्यादि । का रहन -सहन तो एक जैसा है ,परंतु उनकी शारीरिक बनावट एक दूसरे से भिन्न- भिन्न है, अतः इनमें प्रजाति विविधता पाई जाती है।


title: प्रजाति विविधता

text: पारितंत्र में प्रजाति विविधता अधिक होने पर खाद्य श्रृंखला लंबी बनती है तथा खाद्य जाल भी जटिल बनता है Himalyapan


title: माझगांव डॉक शिपबिल्डर्स लिमिटेड

text: माझगाव डॉक शिपबिल्डर्स लिमिटेड भारत का अग्रणी शिपयार्ड है।इसका मुख्य कार्य मुंबई एवं न्हावा यार्ड में उपलब्ध सुविधाओं के आधार पर पनडुब्बियों एवं युद्धपोत का निर्माण करना है।


title: माझगांव डॉक शिपबिल्डर्स लिमिटेड

text: माझगाव डॉक शिपबिल्डर्स लिमिटेड, मुंबई, एक आईएसओ ९००० : २००८ कंपनी है जो भारत में एक अग्रणी जहाज निर्माण एवं प्रतितट संरचना यार्ड है। यार्ड की स्थापना १८वीं शताब्दी में की गई थी। विषम दो सौ घटनावूर्ण वर्षो के बाद गुणवत्तापूर्ण कार्यो के लिए प्रसिद्धि अर्जित किया है और नौवहन विश्व के लिए सामान्य कुशल एवं संसाधनपूर्ण सेवा की परम्परा स्थापित किया है तथा भारतीय नौसेना, तट रक्षक एवं तेल एवं प्राकृतिक गैस आयोग के लिए विशेष कार्य किया है। अपने इतिहास में, विभिन्न स्वामियों जैसे पी एंड ओ लाईन्स और ब्रिटिश इंडिया स्टीम नेवीगेशन कम्पनी से गुजरते हुए १९३४ में वह पब्लिक लिमिटेड कम्पनी के रूप में समाहित की गई। १९६० में भारत सरकार द्वारा इसका अधिग्रहण करने के पश्चात माझगांव डॉक तेजी से बढ़ते हुए भारत में युद्धपोत निर्माण, परिस्कृत युद्धपोत भारतीय नौसेना, तथा ओएनजीसी के लिए प्रतितट संरचना का उत्पादन करते हुए मुख्य युद्धपोत निर्माण यार्ड बना। यह एक छोटी ईकाई से, छोटी पोत मरम्मत कम्पनी बनी, उत्पादन में महत्वपूर्ण बढ़ोतरी के साथ, आधुनिक प्रौद्योगिकी का उपयोग करते हुए परिष्कृत उत्पादों से एक बहु ईकाई और बहु उत्पाद कम्पनी बनी। कम्पनी के वर्तमान पोर्टफोलियों का रुपांकन विस्तार देशी तथा विदेशी दोनों ग्राहकों के लिए विस्तृत उत्पाद प्रस्तुत करता है।


title: फेसियल

text: फेसियल (facial) त्वचा का सौन्दर्य बढाने की एक प्रक्रिया है जिसमें कई उपचार सम्मिलित हैं, जिनमें प्रमुख हैं- वाष्प देना, चेहरे की मास्क, लोशन, क्रीमें, पील, मालिस आदि।


title: फेसियल

text: फेशियल करने के बाद चेहरे पर फेस पैक लगाया जाता है। ऐसा करने से चेहरे की त्वचा में निखार आता है। फेस पैक मुंह और आंखों को छोड़कर बाकी पूरे चेहरे पर लगाया जाता है। चेहरे पर चमक लाने के लिए घर का ही सामान लेकर फेस पैक बनाया जाता है।


title: फेसियल

text: 1. ठण्डे पानी या गुलाबजल में रूई के 2 टुकड़े लेकर आंखों पर रख लें। ऐसा करने से आंखों को आराम मिलता है।


title: फेसियल

text: 2. फेस पैक को पूरे चेहरे पर 10 मिनट के लिए लगाकर रख लें। फिर इसके सूखने पर गीली रूईया स्पंज से चेहरे को साफ कर लें।


title: फेसियल

text: 3. 1 चम्मच मुलतानी मिट्टी, आधा चम्मच शहद और आधा चम्मच नींबू के रस को गुलाबजल में मिलाकर चेहरे पर लगा लें। इसको आधे घंटे सूखने के बाद गुनगुने पानी से धो लें।


title: फेसियल

text: 4. सुबह 1 गिलास गुनगुने पानी में नींबू का रस निचोड़कर पीने से शरीर के सारे जहरीले पदार्थ बाहर निकल जाते हैं।


title: फेसियल

text: पूरा दिन काम करना और रात को देर तक जागना और 8 घंटे की नींद पूरी न होना आपकी स्किन के लिए अच्छी बात नहीं है । यह आपके शारीरिक और मानसिक स्वास्थ्य पर असर पड़ सकता है ।


title: फेसियल

text: पूरी नींद न होने के वजह से आपकी आंखें सूजी हुई सी रहेगी । और यह काम काफी दिनों तक चलता रहा तो वह दिन दूर नही जब आपकी आंखों के नीचे डार्क सर्कल आ जायेंगे ।


title: फेसियल

text: भरपूर पानी हमारी स्किन को चमकाने में मदद करता है हमारे शरीर के अंदर की गंदगी को बाहर निकालता है और नए बॉडी सेल्स बनाता है ।और अगर आप चाहे तो पानी में हेल्थी चीजे मिलाकर भी पी सकते हैं इस तरीके से आपके अंदर पानी के फायदे भी बढ़ जायेंगे


title: फेसियल

text: Exercise करने का मतलब सिर्फ आपका वजन करना ही नहीं बल्कि बॉडी को शेप में लाना भी होता है और चेहरे पर चमक लाना भी होता है exercise करने से चेहरे पर चमक बढ़ती है और आपका मन भी खुश रहता है । मेहनत करने से पसीना निकलता है जिससे आपकी शरीर की सारी गंदगी बाहर निकल आती है और आपका मूड भी अच्छा होता है । Read more


title: निष्क्रिय घटक

text: निष्क्रियता किसी इंजीनियरी प्रणाली का एक गुण है, जिसका प्रयोग सबसे अधिक इलेक्ट्रॉनिक इंजीनियरी और नियंत्रण प्रणालियों में किया जाता है। क्षेत्र के आधार पर एक निष्क्रिय घटक (passive compnent) वह है जो उर्जा का उपभोग तो करता है पर इसका उत्पादन नहीं करता, या यह वो घटक हैं जो शक्ति प्रवर्धन (power gain) मे अक्षम होते हैं। जो घटक निष्क्रिय नहीं होते, सक्रिय घटक (Active components) कहलाते हैं। पूरी तरह से निष्क्रिय घटकों से बना एक इलेक्ट्रॉनिक परिपथ, निष्क्रिय परिपथ कहलाता है (और इसके गुण एक निष्क्रिय घटक के समान ही होते हैं)।


title: रामास्वामी परमेश्वरन

text: मेजर रामास्वामी परमेश्वरन, (13 सितंबर 1946, मुंबई - 25 नवंबर 1987, श्रीलंका) भारतीय सेना के एक अधिकारी थे जिन्होंने श्रीलंका सिविल वॉर के दौरान अपनी बहादुरी के लिए मरणोपरांत भारत का सर्वोच्च सैन्य अलंकरण परमवीर चक्र प्राप्त किया। मेजर परमेश्वरन को 16 जनवरी 1972 को लघु सेवा आयोग द्वारा सेना की 15 बटालियन महार रेजिमेंट में सम्मिलित किया गया था।


title: रामास्वामी परमेश्वरन

text: मेजर रामास्वामी परमेश्वरन का जन्म 13 सितम्बर 1946 में बम्बई में हुआ था। सेना में अधिकारी के रूप में वह महार रेजिमेंट में 16 जनवरी, 1972 को आए थे। उन्होंने मिजोरम तथा त्रिपुरा में युद्ध में भाग लिया था। वह अपने स्वभाव में अनुशासन तथा सहनशीलता के कारण बहुत लोकप्रिय अधिकारी थे और उन्हें उनके साथी 'पेरी साहब' कहा करते थे।


title: रामास्वामी परमेश्वरन

text: भारत की सेनाओं ने हमेशा युद्ध के लिए हथियार नहीं उठाए बल्कि ऐसा भी मौका आया, जब उसकी भूमिका विश्व स्तर पर शांति बनाए रखने की रही। श्रीलंका में ऐसे ही उदाहरण के साथ भारत का नाम जुड़ा हुआ है। विस्तृत इतिहास के बीच एक प्रसंग ऑपरेशन पवन का है, जो 1987 से 1990 तक श्रीलंका में चला, जिसमें भारतीय सेना के वीर मेजर रामास्वामी परमेश्वरन ने शांति विरोधी तत्वों के हाथों अपने प्राण गँवाए और इसके लिए उन्हें भारत सरकार द्वारा परमवीर चक्र प्रदान किया गया।


title: रामास्वामी परमेश्वरन

text: 25 नवंबर 1987 को भारतीय शांति रक्षा सेना (IPKF) के तहत तैनात मेजर रामास्वामी परमेश्वरन जब श्रीलंका में रात में देर से सर्च ऑपरेशन से लौट रहे थे, तो उनकी टुकड़ी पर आतंकवादियों के एक समूह ने हमला किया था। हाजिर जवाबी के साथ, उन्होंने आतंकवादियों को पीछे से घेर लिया और उन्हें पूरी तरह से आश्चर्यचकित करते हुए हमला कर दिया। हाथ से हाथ के मुकाबले के दौरान एक आतंकवादी ने उनकी छाती में गोली मार दी। मेजर परमेश्वरन ने आतंकवादी से उनकी राइफल छीन ली और उन्हें मार डाला। गंभीर रूप से घायल होने के बावजूद उन्होंने आखिरी सांस तक अपने सैनिकों का हौसला बढ़ाना जारी रखा। इस झड़प में पांच आतंकवादी मारे गए और तीन राइफलें और दो रॉकेट लांचर बरामद किए।


title: रामास्वामी परमेश्वरन

text: मेजर रामास्वामी परमेश्वरन को उनके बहादुरी भरे देश सेवा के कार्य के लिए भारत सरकार द्वारा वर्ष 1988 में उन्हें मरणोपरांत परमवीर चक्र से सम्मानित किया गया जो 25 नवम्बर 1987 से प्रभावी हुआ।


title: डी.एच. लॉरेन्स

text: डेविड हर्बर्ट रिचर्ड्स लॉरेंस (11 सितंबर 1885 – 2 मार्च 1930) एक अंग्रेजी उपन्यासकार, कवि, नाटककार, निबंधकार, साहित्यिक आलोचक और चित्रकार थे, जो डी. एच. लॉरेंस के नाम से  प्रकाशित होते थे। उनका एकत्र काम, अन्य बातों के अलावा, आधुनिकता और औद्योगीकरण के अमानवीय प्रभाव के एक विस्तारित प्रतिबिंब का प्रतिनिधित्व करता है। उन में, कुछ मुद्दे जिन की लॉरेंस ने पड़ताल की - भावनात्मक स्वास्थ्य, जीवन शक्ति, सहजता और वृत्ति हैं।


title: श्यामलाल गुप्त 'पार्षद'

text: श्यामलाल गुप्त 'पार्षद' (१६ सितम्बर १८९३ -- १० अगस्त १९७७ ) भारतीय स्वतंत्रता संग्राम के एक सेनानी, पत्रकार, समाजसेवी एवं अध्यापक थे। भारतीय स्वतन्त्रता संग्राम के दौरान उत्प्रेरक झण्डा गीत (विजयी विश्व तिरंगा प्यारा, झण्डा ऊँचा रहे हमारा) की रचना के लिये वे इतिहास में सदैव याद किये जायेंगे।


title: श्यामलाल गुप्त 'पार्षद'

text: श्यामलाल गुप्त ‘पार्षद’ का जन्म उत्तर प्रदेश में कानपुर जिले के नरवल ग्राम में ९ सितम्बर १८९६ को मध्यवर्गीय वैश्य परिवार में हुआ था। आपके पिता का नाम विश्वेश्वर प्रसाद और माता का कौशल्या देवी था। प्रकृति ने उन्हें कविता करने की क्षमता सहज रूप में प्रदान की थी। जब श्यामलाल जी पाँचवी कक्षा में थे तो यह कविता लिखी:-


title: श्यामलाल गुप्त 'पार्षद'

text: श्यामलाल जी ने मिडिल की परीक्षा प्रथम श्रेणी में उत्तीर्ण की। इसके बाद हिन्दी साहित्य सम्मेलन से ‘विशारद’ हो गये। आपकी रामायण पर अटूट श्रद्धा थी। १५ वर्ष की अवस्था में हरिगीतिका, सवैया, घनाक्षरी आदि छन्दों में आपने रामकथा के बालकण्ड की रचना की। परन्तु पूरी पाण्डुलिपि पिताजी ने कुएं में फिकवा दी क्योंकि किसी ने उन्हें समझा दिया था कि कविता लिखने वाला दरिद्र होता है और अंग-भंग हो जाता है। इस घटना से बालक श्यामलाल के दिल को बडा़ आघात लगा और वे घर छोड़कर अयोध्या चले गये। वहाँ मौनी बाबा से दीक्षा लेकर राम भजन में तल्लीन हो गये। कुछ दिनों बाद जब पता चला तो कुछ लोग अयोध्या जाकर उन्हें वापस ले आये। श्यामलाल जी के दो विवाह हुए। दूसरी पत्नी से एकमात्र पुत्री की प्राप्ति हुई बाद में जिनका विवाह कानपुर के प्रसिद्ध समाजसेवी एडवोकेट लक्ष्मीनारायण गुप्त से हुआ।


title: श्यामलाल गुप्त 'पार्षद'

text: श्यामलाल जी ने पहली नौकरी जिला परिषद के अध्यापक के रूप में की। परन्तु जब वहाँ तीन साल का बाण्ड भरने का सवाल आया तो आपने त्यागपत्र दे दिया। इसके बाद म्यूनिस्पेलिटी के स्कूल में अध्यापक की नौकरी की। परन्तु वहाँ भी बाण्ड के सवाल पर आपने त्यागपत्र दे दिया।


title: श्यामलाल गुप्त 'पार्षद'

text: अमर शहीद गणेशशंकर विद्यार्थी और साहित्यकार प्रताप नारायण मिश्र के सानिध्य में आने पर श्यामलाल जी ने अध्यापन, पुस्तकालयाध्यक्ष और पत्रकारिता के विविध जनसेवा कार्य भी किये। पार्षद जी १९१६ से १९४७ तक पूर्णत: समर्पित कर्मठ स्वतन्त्रता संग्राम सेनानी रहे। गणेशजी की प्रेरणा से आपने फतेहपुर को अपना कार्यक्षेत्र बनाया। इस दौरान ‘नमक आन्दोलन’ तथा ‘भारत छोड़ो आन्दोलन’ का प्रमुख संचालन तथा लगभग १९ वर्षों तक फतेहपुर कांग्रेस कमेटी के अध्यक्ष पद के दायित्व का निर्वाह भी पार्षद जी ने किया। जिला परिषद कानपुर में भी वे १३ वर्षों तक रहे।


title: श्यामलाल गुप्त 'पार्षद'

text: असहयोग आन्दोलन में भाग लेने के कारण पार्षद जी को रानी अशोधर के महल से २१ अगस्त १९२१ को गिरफ्तार किया गया। जिला कलेक्टर द्वारा उन्हें दुर्दान्त क्रान्तिकारी घोषित करके केन्द्रीय कारागार आगरा भेज दिया गया। इसके बाद १९२४ में एक असामाजिक व्यक्ति पर व्यंग्य रचना के लिये आपके ऊपर ५०० रुपये का जुर्माना हुआ। १९३० में नमक आन्दोलन के सिलसिले में पुन: गिरफ्तार हुये और कानपुर जेल में रखे गये। पार्षदजी सतत् स्वतन्त्रता सेनानी रहे और १९३२ में तथा १९४२ में फरार भी रहे। १९४४ में आप पुन: गिरफ्तार हुये और जेल भेज दिये गये। इस तरह आठ बार में कुल छ: वर्षों तक राजनैतिक बन्दी रहे।


title: श्यामलाल गुप्त 'पार्षद'

text: स्वाधीनता आन्दोलन में भाग लेने के दौरान वे चोटी के राष्ट्रीय नेताओं - मोतीलाल नेहरू, महादेव देसाई, रामनरेश त्रिपाठी और अन्य नेताओं के संपर्क में आये।


title: श्यामलाल गुप्त 'पार्षद'

text: स्वतन्त्रता संघर्ष के साथ ही आपका कविता रचना का कार्य भी चलता रहा। वे एक दृढ़ संकल्प वाले व्यक्ति थे। १९२१ में आपने स्वराज्य प्राप्ति तक नंगे पाँव रहने का व्रत लिया और उसे निभाया। गणेश शंकर विद्यार्थी की प्रेरणा से पार्षदजी ने ३-४ मार्च १९२४ को, एक रात्रि में, भारत प्रसिद्ध ‘झण्डा गीत’ की रचना की। पण्डित जवाहर लाल नेहरू के नेतृत्व में १३ अप्रैल १९२४ को, ’जालियाँवाला बाग दिवस’ पर, फूलबाग, कानपुर में सार्वजनिक रूप से झण्डागीत का सर्वप्रथम सामूहिक गान हुआ।


title: श्यामलाल गुप्त 'पार्षद'

text: पार्षद जी के बारे में अपने उद्‌गार व्यक्त करते हुये नेहरू जी ने कहा था-"भले ही लोग पार्षद जी को नहीं जानते होंगे परन्तु समूचा देश राष्ट्रीय ध्वज पर लिखे उनके गीत से परिचित हैं।"


title: श्यामलाल गुप्त 'पार्षद'

text: राजनीतिक कार्यों के अलावा पार्षदजी सामाजिक कार्यों में भी अग्रणी रहे। उन्होंने दोसर वैश्य इण्टर कालेज (जो आज गौरीदीन गंगाशंकर विद्यालय के नाम से जाना जाता है) एवं अनाथालय, बालिका विद्यालय, गणेश सेवाश्रम, गणेश विद्यापीठ, दोसर वैश्य महासभा, वैश्य पत्र समिति आदि की स्थापना एवं संचालन किया। इसके अलावा स्त्री शिक्षा व दहेज विरोध में आपने सक्रिय योगदान किया। आपने विधवा विवाह को सामाजिक मान्यता दिलाने में सक्रिय योगदान किया। पार्षद जी ने वैश्य पत्रिका का जीवन भर संपादन किया।


title: श्यामलाल गुप्त 'पार्षद'

text: रामचरित मानस उनका प्रिय ग्रन्थ था। वे श्रेष्ठ ‘मानस मर्मज्ञ’ तथा प्रख्यात रामायणी भी थे। रामायण पर उनके प्रवचन की प्रसिद्ध दूर-दूर तक थी। भारत के प्रथम राष्ट्रपति डॉ॰ राजेन्द्र प्रसाद को उन्होंने सम्पूर्ण रामकथा राष्ट्रपति भवन में सुनाई थी। नरवल, कानपुर और फतेहपुर में उन्होंने रामलीला आयोजित की।


title: श्यामलाल गुप्त 'पार्षद'

text: ‘झण्डा गीत’ के अलावा एक और ध्वज गीत श्यामलाल गुप्त ’पार्षद’ जी ने लिखा था। लेकिन इसकी विशेष चर्चा नहीं हो सकी। उस गीत की पहली पंक्ति है:


title: श्यामलाल गुप्त 'पार्षद'

text: पार्षद जी को एक बार आकाशवाणी कविता पाठ का न्योता मिला। उनके द्वारा पढ़ी जाने वाली कविता का एक स्थानीय अधिकारी द्वारा निरीक्षण किया गया जो इस प्रकार थी:-


title: श्यामलाल गुप्त 'पार्षद'

text: इन पंक्तियों के कारण उनका कविता पाठ रोक दिया गया। इससे नाराज पार्षदजी कभी दुबारा आकाशवाणी केन्द्र नहीं गये। १२ मार्च १९७२ को ‘कात्यायनी कार्यालय’ लखनऊ में एक भेंटवार्ता में उन्होंने कहा:


title: श्यामलाल गुप्त 'पार्षद'

text: स्वतन्त्र भारत ने उन्हें सम्मान दिया और १९५२ में लालकिले से उन्होंने अपना प्रसिद्ध ‘झण्डा गीत’ गाया। १९७२ में लालकिले में उनका अभिनन्दन किया गया। १९७३ में उन्हें ‘पद्म श्री’ से अलंकृत किया गया।


title: श्यामलाल गुप्त 'पार्षद'

text: १० अगस्त १९७७ की रात को इस समाजसेवी, राष्ट्रकवि का महाप्रयाण नंगे पैर में काँच लगने के कारण हो गया। वे ८१ वर्ष के थे। उनकी मृत्यु के बाद कानपुर और नरवल में उनके अनेकों स्मारक बने। नरवल में उनके द्वारा स्थापित बालिका विद्यालय का नाम ‘पद्‌मश्री श्यामलाल गुप्त ‘पार्षद’ राजकीय बालिका इण्टर कालेज किया गया। फूलबाग, कानपुर में ‘पद्‌मश्री’ श्यामलाल गुप्त ‘पार्षद’ पुस्तकालय की स्थापना हुई। १० अगस्त १९९४ को फूलबाग में उनकी आदमकद प्रतिमा स्थापित की गई। इसका अनावरण उनके ९९वें जन्मदिवस पर ९ सितम्बर १९९५ को किया गया।


title: त्सोंगमो झील

text: त्सोंगमो झील या चंगू झील भारत के सिक्किम राज्य के पूर्व सिक्किम ज़िले में स्थित एक झील है। ३,७८० मीटर की ऊँचाई पर स्थित इस झील का पानी पास की हिमानियों (ग्लेशियर) से आता है। यह सिक्किम की प्रान्तीय राजधानी गंगटोक से ४० किमी दूर है। यहाँ से उत्तर में सड़क मेनमेचो झील से होती हुई नाथू ला (दर्रे) की ओर निकलती है जिसके पार तिब्बत की चुम्बी घाटी स्थित है। पूर्व-पूर्वोत्तर में तिब्बत की सरहद केवल ५ किमी दूर है। सर्दियों में इस झील की सतह जम जाती है।


title: समादेश

text: समादेश या 'व्यादेश' (injunction) वह आदेश है जिसे न्यायालय अपने समता संबंधी अधिकारों के अंतर्गत किसी पक्ष या निगम के नाम किसी को करने के लिए, किसी काम को करने के लिए, किसी काम को करने से रोकने के लिए वा कोई ऐसा काम करते रहने के लिए जारी करता है जिसे करने या न करने की उसे बाध्यता हो। न्यायालय का यह आदेश व्यक्ति पर व्यक्तिगत रूप से लागू होता है इस आदेश का उल्लंघन न्यायालय की मानहानि माना जाता है। यदि कोई व्यक्ति इस ढंग की मानहानि करे तो उसकी संपत्ति जब्त कर लिए जाने की व्यवस्था है। भारतीय विधान के अंतर्गत जिन मामलों में व्यक्ति को सजा देना या संपत्ति जब्त करना प्रभावकारी न हो, उन मामलों में सिविल प्रोसीड्यूर कोड आदेश २१ नियम ३२ के अनुसार न्यायालय डिक्री पानेवाले वा किसी अन्य किसी व्यक्ति को निर्धारित काम संपादन करने का आदेश दे सकता है। इस स्थिति में उक्त कार्य संपादन करने का पूरा व्यय उस व्यक्ति को वहन करना पड़ेगा, जिसे मूलत: उक्त कार्य पूरा करने का आदेश दिया गया था।


title: समादेश

text: समादेश स्वीकारात्मक भी हो सकती है और निषेधात्मक भी। स्वीकारात्मक वा आदेशात्मक समादेश के द्वारा प्रतिवादी को कोई ऐसा कार्य करने का आदेश दिया जाता है जिसे करना कानूनी दृष्टि से उसके लिए लाजमी है। निषेधात्मक वा निरोधक समादेश के द्वारा प्रतिवादी को किसी काम को करने से या किसी स्थिति को बनाये रखने से निवृत्त होने का आदेश दिया जाता है।


title: समादेश

text: समादेश का स्वीकारात्मक वा निषेघात्मक रूप में विभाजन उस कार्य के स्वरूप पर निर्भर करता है जिसके संबंध में न्यायिक निर्देश जारी किया जाए। समादेश के पुन: दो विभाग किए गए हैं- अंतरवर्ती और स्थायी। इस ढंग का विभाजन दो बातों का ध्यान में रखकर किया जाता है- एक तो यह कि आदेश की यह अवधि कितनी है और दूसरी बात यह है कि न्यायिक प्रक्रिया की किस अवस्था में आदेश जारी किया गया है। मोटे तौर पर यह कहा जा सकता है कि अंतर्वर्ती आदेश वह है जो मामले की सुनवाई पूरी होने तक के लिए प्रभावकारी होता है। स्थायी समादेश मामले की सुनवाई पूरी होने के बाद आवश्यतानुसार जारी की जाती है। स्थायी समादेश जारी करने का अर्थ है प्रतिवादी को सदा के लिए किसी ऐसे अधिकार से वंचित कर देना या कोई ऐसा काम करने से रोक देना जो वादी के अधिकारों के विरोध में हो। बहुत आवश्यकता होने पर प्रतिवादी का बयान लिए बिना केवल वादी के आवेदन पर ही एकपक्षीय समादेश भी जारी की जा सकती है। किंतु इस ढंग से जारी की गई एकपक्षीय समादेश तब तक अस्थायी ही रहेगी जब तक कि प्रतिवादी सूचनानुसार अपना बयान देने के लिए प्रस्तुत नहीं हो जाता।


title: समादेश

text: भारतीय न्यायालयों में इस समय जिन न्यायिक उपचारों की व्यवस्था है, वे सभी नहीं तो उनमें से अधिकतर ऐसे हैं जो अंग्रेजी न्याय व्यवस्था से ले लिए गए थे। १९वीं शताब्दी के मध्य में उक्त न्यायपद्धति से संबंधित दो तरह के न्यायालय और दूसरा साम्य न्यायालय (कोर्ट ऑव ईक्विटी) साम्य न्यायालय को ही चांसरी का न्यायालय भी कहा जाता था। सामान्य विधान के न्यायालय राज्य के समान्य न्यायालय थे। इन न्यायालयों में न्यायव्यवस्था देश के प्राचीन रीतिरिवाजों पर आधारित होती थी। उन प्राचीन रीतिरिवाजों को ही सामान्य न्याय की संज्ञा दे दी गई थी। सामान्य या समता के न्यायालय में रहती थी। स्थूल रूप से यह कहा जा सकता है कि सामान्य न्याय में जो त्रुटियाँ थीं, साम्य के सिद्धांत पर आधारित न्याय व्यवस्था में उनका निराकरण से स्पष्ट हो जाती है। सामान्य न्याय के अनुसार सभी प्रकार की क्षतियों की पूर्ति द्रव्य द्वारा कर दी जाती थी। माना "क" के पास एक एकड़ जमीन है जो 'ख' की जमीन से मिली हुई है और 'क' 'ख' से इस आशय का करार करता है कि वह उसे 'ख' को वह जमीन करार की तिथि से छ: महीने के बाद बेच देगा एवं हस्तांतरित कर देगा। तब इस प्रथम करार के एक महीने के बाद 'क' यदि वह भूमि एक तृतीय व्यक्ति 'ग' के हाथ बेच देता है तो इस स्थिति में सामान्य कानून करार तोड़ने से हुई क्षति की पूर्ति के लिए केवल द्रव्य दिए जाने का आदेश दे सकता था। दूसरी ओर इस ढंग की स्थिति में साम्य का न्यायालय समादेश जारी करके 'क' को केवल इस बात से रोक ही नहीं सकता था कि वह 'ग' को जमीन न बेचे अपितु इस बात का विशिष्ट निर्देश भी कर सकता था कि उक्त भूमि उपयुक्त समय पर 'ख' को बेच और हस्तांतरित कर दी जाए। इससे स्पष्ट हो जाता है कि सामान्य विधान के इस ढंग के दोषों को दूर करने की कितनी आवश्यकता थी। साथ ही इससे समता संबंधी न्याय के अधिकारक्षेत्र की सीमा का भी पता चल जाता है। जिन स्थितियों में आर्थिक प्रतिफल समान रूप से उपयोगी है, उन स्थितियों में समता के अंतर्गत विशेष उपचारों का प्रयोग नहीं किया जाएगा। किंतु यदि न्यास या इस प्रकार के अन्य अधिकार का उल्लंघन होता हो और सामान्य विधान में उक्त अधिकार भंग की अभिज्ञा न हो, उस स्थिति में साम्य के अंतर्गत विशेष उपचारों की व्यवस्था है। यह सिद्धांत तथा इससे संबंधित उपसिद्धांत समादेश संबंधी कानून के क्षेत्र में सर्वत्र पाए जाएँगे।


title: समादेश

text: भारतीय उच्च न्यायालयों के विभिनन शासपत्रों (चार्टरों) के माध्यम से बहुत से अन्य उपचारों के साथ साथ समादेश जारी करने की व्यवस्था भी इंग्लैंड से ही भारत में लाई गई है। भारत के विशिष्ट अवमुक्ति अधिनियम १८७७ (Specific Relief Act 1877 of India) के तृतीय भाग में समादेश को नियंत्रित करने वाले तात्विक नियमों का उल्लेख है। प्रक्रिया संबंधी कुछ बातों का विवेचन सिविल प्रसोड्यू रल कोड ऑव इंडिया (दीवानी प्रक्रिया संहिता) में किया गया है।


title: समादेश

text: यदि प्रतिवादी वादी के संपत्ति संबंधी अधिकारों का हनन करता है या वादी को संपत्ति के उपभोग से वंचितकरता है या इस ढंग का काम करने की धमकी देता है तो न्यायालय नीचे लिखी स्थितियों में प्रतिवादी के नाम स्थायी समादेश जारी कर सकता है- यदि प्रतिवादी वादी के लिए संपत्ति का न्यासी हो या जब यह जानने का कोई साधन न हो कि प्रतिवादी द्वारा वादी के संपत्ति संबंधी अधिकारों का हनन किए जाने से वस्तुत: कितनी क्षति हुई है, या जहाँ क्षति इस ढंग की हो कि उसकी द्रव्य द्वारा पूतिं से पर्याप्त अवमुक्ति संभव न हो सके, या जहाँ इस बात की संभावना हो कि क्षति की द्रव्य द्वारा पूर्ति साध्य नहीं है, या जहाँ न्यायिक प्रक्रिया के विस्तार को रोकने के लिए समादेश जारी करना आवश्यक हो गया हो।


title: समादेश

text: विधायक संस्था को आवेदन करने से किसी व्यक्ति को समादेश नहीं रोक सकती, सरकार के किसी विभाग द्वारा संपादित किए जानेवाले प्रजासंबंधी कार्यों में भी समादेश हस्तक्षेप नहीं कर सकती, किसी विदेशी सरकार के राजसंबंधी कार्यों में भी समादेश हस्तक्षेप नहीं कर सकती, अपराध संबंधी मामलों की सुनवाई को भी समादेश द्वारा नहीं रोका जा सकता और न ही समादेश द्वारा किसी को ऐसा करार तोड़ने से रोका जा सकता है जिसके निर्वाह के लिए वह विशेष रूप से प्रतिबद्ध न हो। यदि प्रार्थी अपनी अनुमति से या अपने किसी व्यवहार से अपने आप को समादेश का अनधिकारी बना देता है, उस स्थिति में उस व्यक्ति के पक्ष में समादेश जारी नहीं की जाएगी। सामान्यत: किसी सरकारी विभाग को कर्तव्यपालन से नहीं रोका जा सकती लेकिन इसका अर्थ यह नहीं है कि भारतीय न्यायालय सरकार को या सरकार के किसी विभाग को अवैधानिक कार्य करने से या करते रहने से नहीं रोक सकते।


title: समादेश

text: कभी कभी किसी करार के निर्वाह के लिए समादेश आवश्यक हो जाती है। किंतु ऐसी स्थिति में यह आवश्यक है कि उस करार का विशिष्ट रूप से निर्वाह संभव हो सके। व्यक्तिगत सेवा के करार में इससे कुछ कठिनाई पैदा हो गई है। सामान्यत: व्यक्तिगत सेवाओं के करार विशिष्ट रूप से जबरन कार्यान्वित नहीं कराए जाते। उदाहरण के लिए यदि कोई प्रसिद्ध गायक 'क' नामक प्रेक्षागृह में पाँच साल तक प्रति दिन गाने का करार करता है और साथ ही यह भी करार करता है कि वह इस अवधि में अन्यत्र कहीं नहीं गाएगा, लेकिन एक साल बीतने के बाद ही वह उक्त प्रेक्षागृह में गाने से इनकार कर दे तो इस स्थिति में न्यायालय उस गायक को 'क' के प्रेक्षागृह में गाने के लिए विशेष रूप से आज्ञा नहीं देगा। किंतु निषेधात्मक आज्ञा प्रदान कर न्यायालय निर्धारित अवधि समाप्त होने तक उस गायक को अन्यत्र गाने से रोक सकता है। कुछ न्यायाधीशों का विचार है कि इतने अधिक शब्दों में निषेधात्मक प्रसंविदा की कोई आवश्यकता नहीं है जब कि दूसरी ओर यह भी विचार व्यक्त किया जाता है कि जहाँ स्पष्ट निषेधात्मक प्रसंविदा है वहाँ भी न्यायालय यदि चाहे तो उसके कार्यान्वय की आज्ञा न भी दे, यदि ऐसा करने से प्रसंविदा करनेवाले को जबरन अपना कामकाज बंद करने को बाध्य होना पड़े। भारत में विशिष्ट अवमुक्ति अधिनियम के खंड ५७ में दिए गए 'सी' तथा 'डी' उदाहरणों से एक स्पष्ट दृष्टिकोण व्यक्त हो जाता है। निषेधात्मक प्रसंविदा संकेतपूर्ण हो सकती है और उसे व्यक्त करने की आवश्यकता नहीं है। उस स्थिति में समादेश जारी की जा सकती है चाहे इसका परिणाम प्रतिवादी को अन्यत्र काम करने से रोकना ही क्यों न हो। यदि संधि में किसी अन्यायपूर्ण साधन का आश्रय न लिया गया हो और संविदा के पालन की अवधि में कोई ऐसी घटना न घट जाए जिससे व्यक्तिगत संबंधों में कुछ जटिलता उत्पन्न हो जाए तो ऐसी स्थिति में विशिष्ट अवमुक्ति अधिनियम के इस दृष्टिकोण को कि करार का निर्वाह करना ही होगा, अन्य दृष्टिकोण की अपेक्षा वरीयता दी जानी चाहिए।


title: समादेश

text: भारत में सामान्यत: बंबई, मद्रास और कलकत्ता, इन तीन प्रेजिडेंसियों के उच्चतम न्यायालयों के अधिकारक्षेत्र के बाहर परमादेश (Mandamus), उत्प्रेषण लेख (Certiorari) आदि असाधारण न्यायिक उपचारों की व्यवस्था नहीं थी। अत: (घोषणा को छोड़कर) समादेश ही एक ऐसा उपचार था जिसके अंतर्गत साधारण सिविल न्यायालय सरकारी अधिकारियों वा विभागों के विरुद्ध आज्ञा जारी कर सकते थे जब कि वे कोई ऐसा काम करते थे जो उनके अधिकार के बाहर होता था या अवैधानिक होता था या वे इस ढंग का कोई काम करने की धमकी देते थे।


title: समादेश

text: अमरीका में किसी समय समादेश का प्रयोग मजदूरों के खिलाफ किया जाता था और इसके द्वारा उन्हें अपने नियोक्ताओं के साथ किया गया करार पूरा करने के लिए बाध्य किया जाता था। यही कारण है कि समादेश संबंधी उपचार वहां कुछ कुछ बदनाम हो गया था, लेकिन अब वह स्थिति दूर हो गई है। भारत में समादेश कभी इस ढंग की मुसीबतों में नहीं पड़ी। समादेश संबंधी उपचार इस समय सामान्य आवश्यकताओं में संमिलित है और जिन देशों की सामान्य न्यायव्यवस्था में इसे महत्वपूर्ण स्थान प्राप्त है, भारत उनमें से एक है।


title: रामेश्वर लाल डूडी

text: रामेश्वर लाल डूडी एक भारतीय राजनेता तथा पूर्व राजस्थान विधानसभा के प्रतिपक्ष नेता रहे साथ ही जाट समाज के प्रभावी साफ छवि के नेता है। वे भारतीय राष्ट्रीय कांग्रेस से जुड़े है और यह बीकानेर जिले की नोखा विधानसभा क्षेत्र से पूर्व विधायक है। जाट नेता के रूप में जाने जाते है तथा तेजा जी महाराज के बहुत अच्छे उपासक हैं।


title: बिलायती बबूल

text: बिलायती बबूल या दक्खिनी (वानस्पतिक नाम : Prosopis juliflora / प्रोसोपीस् यूलीफ़्लोरा) झाड़ीदार छोटे आकार का वृक्ष है। इसका मूल स्थान मेक्सिको, दक्षिण अमेरिका और कैरेबियन हैं। अब यह एशिया, आस्ट्रेलिया एवं अन्य स्थानों पर एक अवांछित वृक्ष (weed) के रूप में पाया जाने लगा है। इसको पशुआहार, लकड़ी एवं पर्यावरण प्रबन्धन के लिये उपयोग में लाया जाता है। इसको 'अंग्रेजी बबूल तथा 'काबुली कीकर' भी कहते हैं।


title: बिलायती बबूल

text: 5 सेमी से 30 सेमी तक होता है। इसकी जड़ें इतनी गहराई तक पहुँचती हैं कि यह एक कीर्तिमान है। एरिजोना के पास एक खुली खान में पाया गया था कि इसकी जड़ें 53.3 मीटर गहराई तक प्रवेश कर गयीं थीं।यह ईधन की समस्या को नियंत्रित करने में बहुत मददगार साबित हुआ ग्रामीण क्षेत्रों में ईधन के रूप में इसका इस्तेमाल किया जाता है इसके बीज को पंण्डित जवाहरलाल नेहरु जी के प्रधानमंत्री काल में हवाई जहाज से सम्पूर्ण भारत में नहरों के किनारे व ऊसर बंजर भूमि पर बिखरवाया गया था


title: बेगार

text: मूल्य चुकाए बिना श्रम कराने की प्रथा को बेगार कहते हैं। इसमें श्रमिकों की इच्छा के बिना काम लिया जाता है। सामंती, साम्राज्यवादी और अफ़सरशाही प्रायः समाज के कमज़ोर लोगों से बेगार करवाती है। ब्रिटिशकालीन भारत में तो यह आम बात थी। किंतु स्वतंत्र भारत में भी इस तरह की घटनाओं का सर्वथा अभाव नहीं है। यह प्रथा अंगरेजों के खिलाफ आम जनता के असंतोष की एक बड़ी वजह थी।


title: बंगाल सती विनियमन, 1829

text: बंगाल सती विनियमन, या विनियमन XVII, ईस्ट इंडिया कंपनी के शासन के तहत ब्रिटिश भारत में, तत्कालीन गवर्नर-जनरल लॉर्ड विलियम बेंटिक द्वारा किया गया, जिसने सती या संपुटी- या हिंदू विधवा के विध्वंस की प्रथा बनाई उनके मृत पति की अंत्येष्टि चिता - ब्रिटिश भारत के सभी न्यायालयों में अवैध और अभियोजन के अधीन है।


title: बंगाल सती विनियमन, 1829

text: 4 दिसंबर 1829 को गवर्नर-जनरल द्वारा काउंसिल में गवर्नर-जनरल द्वारा पारित, हिंदुओं की अवैध, और दंडनीय अदालतों द्वारा विधवाओं को जिंदा जलाने या दफनाने की सती प्रथा को घोषित करने के लिए एक विनियमन, 20 वीं बरगुन 1236 बंगाल युग के साथ ; 23 वाँ अघुन 1237 फस्ली; 21 वीं अघुन 1237 विलायती; 8 वीं अघुन 1886 सामवत; और 6 वीं जमादी-हम-सानी 1245 हेगिरा।


title: बंगाल सती विनियमन, 1829

text: I. हिंदुओं की विधवाओं को जिंदा जलाने, या जलाने या दफनाने की प्रथा, मानव प्रकृति की भावनाओं के लिए विद्रोह कर रही है; यह एक अनिवार्य कर्तव्य के रूप में हिंदुओं के धर्म से कहीं भी जुड़ा नहीं है; इसके विपरीत, विधवा की ओर से पवित्रता और सेवानिवृत्ति का जीवन विशेष रूप से अधिक होता है और प्रेयसा-बेली आवेगित होता है, और भारत भर में अधिकांश लोगों द्वारा इस अभ्यास को न तो रखा जाता है, न ही देखा जाता है: कुछ व्यापक जिलों में। अस्तित्व में नहीं: जिन लोगों में यह सबसे अधिक बार हुआ है, यह कुख्यात है कि अत्याचार के कई मामलों में अत्याचार किए गए हैं, जो स्वयं हिंदुओं को हैरान कर रहे हैं, और उनकी आंखों में गैरकानूनी और दुष्ट। इस तरह के कृत्यों को हतोत्साहित करने और रोकने के लिए अपनाया गया उपाय सफलता की असफलता है, और काउंसिलर-गवर्नर जनरल इस दृढ़ विश्वास के साथ बहुत प्रभावित हैं कि प्रश्न में गालियाँ प्रभावी रूप से पूरी तरह से समाप्त किए बिना प्रभाव को समाप्त नहीं कर सकती हैं। भारत में ब्रिटिश सरकार की प्रणाली के पहले और सबसे महत्वपूर्ण सिद्धांतों में से एक को छोड़ने के इरादे के बिना, परिषद में गवर्नर-जनरल द्वारा इन विचारों को सक्रिय करते हुए, कि सभी वर्ग अपने धार्मिक उपयोगों के पालन में सुरक्षित रहें चूंकि न्याय और मानवता के सर्वोपरि नियमों का उल्लंघन किए बिना इस प्रणाली का पालन किया जा सकता है, इसलिए निम्नलिखित नियमों को स्थापित करना सही माना है, जो कि पूरे प्रदेश में उनके प्रचार के समय से लागू होने के लिए अधिनियमित किए गए हैं।


title: बंगाल सती विनियमन, 1829

text: द्वितीय। हिंदुओं की विधवाओं को जिंदा जलाने, या जलाने या दफनाने की प्रथा को यहां की अदालतों ने अवैध और दंडनीय घोषित कर दिया है।


title: बंगाल सती विनियमन, 1829

text: तृतीय। प्रथम। सभी ज़मींदार, या भूमि के अन्य मालिक, चाहे वह मालगुज़ारी हो या लखिराज; अली सदर किसानों और हर विवरण की भूमि के अंडरटेकर; सभी आश्रित तालुकदार; सभी नायब और अन्य स्थानीय एजेंट; सरकार के हिस्से, या कोर्ट ऑफ वार्ड्स के राजस्व और किराए के संग्रह में कार्यरत सभी मूल अधिकारी; और गांवों के सभी मुंडुल या अन्य प्रमुखों को विशेष रूप से जवाबदेह घोषित किया जाता है, जो पूर्वगामी अनुभाग में वर्णित प्रकृति के किसी भी बलिदान के निकटतम पुलिस स्टेशन के अधिकारियों के लिए तत्काल संचार के लिए जिम्मेदार हैं; और किसी भी जमींदार, या ऊपर दिए गए व्यक्तियों के अन्य विवरण, जिनके लिए इस तरह की जिम्मेदारी संलग्न करने के लिए घोषित की जाती है, जिन्हें आवश्यक जानकारी से ऊपर प्रस्तुत करने के लिए जानबूझकर उपेक्षा या देरी करने का दोषी ठहराया जा सकता है, मजिस्ट्रेट या संयुक्त मजिस्ट्रेट द्वारा जुर्माना लगाया जाएगा। कोई भी राशि दो सौ रुपये से अधिक नहीं है, और भुगतान की डिफ़ॉल्ट में किसी भी अवधि के कारावास की अवधि छह महीने से अधिक नहीं होनी चाहिए।


title: बंगाल सती विनियमन, 1829

text: चतुर्थ। प्रथम। पुलिस दरोगा द्वारा आवश्यक रिपोर्ट प्राप्त होने पर, पूर्वगामी अनुभाग के प्रावधानों के तहत, क्षेत्राधिकार के मजिस्ट्रेट या संयुक्त मजिस्ट्रेट जिसमें बलिदान हो सकता है, मामले की परिस्थितियों में पूछताछ करेगा, और सर्किट के न्यायालय के समक्ष परीक्षण के लिए इसे बढ़ावा देने में संबंधित पक्षों को लाने के लिए आवश्यक उपायों को अपनाना चाहिए।


title: बंगाल सती विनियमन, 1829

text: 5. यह घोषित करना और भी आवश्यक माना जाता है, कि इस नियमन में निहित कुछ भी हिंसा या मजबूरी का उपयोग करने के दोषी व्यक्तियों को मौत की सजा देने, या जिंदा जलाने या दफनाने में सहायक होने के कारण निज़ामत अदालत की अदालत को रोकना नहीं होगा। हिंदू विधवा नशे की हालत में, या मूर्खता, या उसकी स्वतंत्र इच्छा के अभ्यास को बाधित करने का कारण बनता है, जब, अपराध की उग्र प्रकृति से, कैदी के खिलाफ साबित हुआ, तो अदालत उसे या उसे प्रस्तुत करने के लिए कोई परिस्थिति नहीं देख सकती है दया की उचित वस्तु।


title: बंगाल सती विनियमन, 1829

text: 6. गवर्नर-जनरल द्वारा सलाह दी जाने वाली सिविल और सैन्य अधिकारियों की सबसे बुद्धिमान और अनुभवी, सुत्तियों के उन्मूलन के पक्ष में, और पूर्ण सुरक्षा के पक्ष में विचार करके आपकी माननीय अदालत का आभार माना जाएगा। उनके निर्णय को दबाया जा सकता है।


title: बंगाल सती विनियमन, 1829

text: 7. कुछ लोगों की राय थी कि मजिस्ट्रेटों और अन्य सार्वजनिक कार्यालयों के अप्रत्यक्ष हस्तक्षेप को सरकार की ओर से अकेले मौन स्वीकृति के साथ लागू करना बेहतर होगा, लेकिन हमें लगता है कि नीति के खिलाफ बहुत मजबूत आधार हैं कार्यवाही के उस तरीके से, स्वतंत्र रूप से शर्मनाक स्थिति जिसमें वह स्थानीय अधिकारियों को स्थान देगा, जिससे उन्हें एक नाजुक मामले में विवेक का उपयोग करने की अनुमति मिल सके। गवर्नर-जनरल के शब्दों का उपयोग करने के लिए, हम निश्चित रूप से एक खुली उँगलियों और सामान्य निषेध के पक्ष में थे, जो पूरी तरह से अधिनियम की नैतिक अच्छाई पर आराम कर रहे थे, और इसे लागू करने की हमारी शक्ति थी।


title: मुहम्मद अल-बुख़ारी

text: अबू अब्द अल्लाह मुहम्मद इब्न इस्माइल इब्न इब्राहिम इब्न अल-मुघिर्रा इब्न बर्डिज्बा अल-ज्यूफि अल-बुखारी (अरबी: أبو عبد الله محمد بن اسماعيل بن ابراهيم بن المغيرة بن بردزبه الجعفي البخاري; 1 9 जुलाई 810 - 1 सितंबर 870), या बुखारी (फ़ारसी : بخاری), जिसे सामान्यतः इमाम अल बुखारी या इमाम बुखारी कहा जाता है, एक फ़ारसी इस्लामिक विद्वान थे जो बुखारा (राजधानी में पैदा हुए थे उजबेकिस्तान के बुखारा क्षेत्र (विलायत) का)। उन्होंने हदीस संग्रह को लिखा है जो कि सहीह अल-बुख़ारी के रूप में जाना जाता है, सुन्नी मुसलमानों द्वारा सबसे प्रामाणिक (सहिह) हदीस संग्रहों में से एक माना जाता है। उन्होंने अन्य पुस्तकों को भी लिखा, जैसे अल-अदब अल-मुफ़्रड़।


title: कल्याणजी-आनंदजी

text: कल्याणजी वीरजी शाह (30 जून 1928—24 अगस्त 2000) और उनके भाई आनंदजी वीरजी शाह (जन्म 2 मार्च 1933)। ये दोनों 1970 के दशक में हिंदी फिल्म साउंडट्रैक, विशेष रूप से मारधाड़ पर आधारित फ़िल्में पर अपने काम के लिए जाना जाता है।


title: कल्याणजी-आनंदजी

text: उनके कुछ बेहतरीन फ़िल्मों में "डॉन", "बैराग", "सरस्वतीचंद्र", "क़ुर्बानी", "मुक़द्दर का सिकंदर", "लावारिस", "त्रिदेव" और "सफ़र" आदि हैं। उन्होंने "कोरा कागज़” (फ़िल्म) के लिए सर्वश्रेष्ठ संगीत निर्देशक के लिए 1975 फ़िल्मफ़ेयर अवार्ड जीता।


title: कटाक्ष

text: किसी को उसके द्वारा किए हुए अनुचित या अशोभनीय व्यवहार का उसे स्पष्ट किंतु कटु शब्दों में स्मरण कराकर लज्जित करने या किसी को दुखी करने के लिए कही जाने वाली कोई व्यंगपूर्ण बात।


title: मिज़ो भाषा

text: मिजो भाषा मिजोरम की एक प्रमुख भाषा है। इसे 'लुशाई' भी कहते हैं। मिजोरम को 1954 तक 'लुशाई पर्वतीय जिले' के नाम से जाना जाता था मिजोरम के अतिरिक्त यह भाषा मिजोरम से सटे मणिपुर, त्रिपुरा, चटगांव हिल और चिन हिल्स के आसपास के क्षेत्रों में भी बोली जाती है। मिजो का शाब्दिक अर्थ "उंची भूमि के वासी" है (मि = "लोग", जो़ = "उंची भूमि")।


title: मिज़ो भाषा

text: मिजो भाषा, तिब्बती-बर्मन की कुकी-चिन शाखा के अन्तर्गत आती है। मिजो के कई समुदायों की विभिन्न बोलियों में मिजो, सबसे अधिक प्रचलन में थी जो कालान्तर में एक सर्वमान्य भाषा बन के रूप उभरी।


title: मिज़ो भाषा

text: ईसाई धर्म प्रचारकों ने मिजो़ भाषा को लिखने के लिये रोमन लिपि पर आधारित एक लिपि विकसित की। मिजो़ भाषा को लिखने में निम्न स्वर और व्यंजनों का उपयोग किया जाता है:


title: छद्म बल

text: छद्म बल ( fictitious force या pseudo force या d'Alembert force]] एक आभासी बल है जो उन सभी द्रव्यमानों पर लगता है जिनकी गति को किसी अजड़त्वीय सन्दर्भ फ्रेम का उपयोग करके वर्णित किया गया हो। उदाहरण के लिये, घूर्णी फ्रेम (rotating reference frame) में यदि किसी पिण्ड की गति का वर्णन करना हो तो उस पर लगने वाले वास्तविक बलों के अलावा आभासी बल या बलों को भी उस पिण्ड पर लगाना पड़ेगा।


title: छद्म बल

text: यदि कोई फ्रेम किसी जड़त्वीय फ्रेम के सापेक्ष किसी रेखीय त्वरण से गति कर रहा हो तो उस फ्रेम से वर्णन करने पर किसी पिण्ड पर छद्म बल फ्रेम के त्वरण की विपरीत दिशा में लगेगा।


title: छद्म बल

text: २. अपकेन्द्र बल(Centrifugal Force):- यह छद्म बल घूर्णी फ्रेमों में प्रयुक्त होता है। किसी जड़त्वीय निर्देश फ्रेम के सापेक्ष किसी अक्ष पर घूर्णन करते हुए किसी फ्रेम से किसी पिण्ड का वर्णन करने पर उस पिण्ड पर अपकेन्द्र बल पिण्ड को घूर्णन केन्द्र से मिलाने वाली रेखा के अनुदिश त्रिज्यात: बाहर की ओर लगेगा।


title: छद्म बल

text: ३.कोरिओलिस बल(Coriolis Force):- यह बल भी घूर्णी फ्रेमों में प्रयुक्त होता है। यदि कोई अजड़त्वीय फ्रेम किसी कोणीय वेग से घूर्णन कर रहा हो तो उस फ्रेम के सापेक्ष किसी वेग से गति करते हुए पिण्ड पर फ्रेम के कोणीय वेग तथा पिण्ड के वेग के सदिश गुणन की दिशा की विपरीत दिशा में कोरिओलिस बल लगेगा।


title: छद्म बल

text: ४.यूलर बल(Euler Force):- यह बल असमान कोणीय वेग से घूर्णन करने वाले फ्रेमों से किसी पिण्ड का वर्णन करने पर पर उस पिण्ड पर लगता है।


title: मस्की

text: मस्की (Maski) भारत के कर्नाटक राज्य के रायचूर ज़िले की लिंगसूगूर तालुका में स्थित एक बड़ा ग्राम है। यह मस्की नदी के किनारे बसा हुआ है, जो तुंगभद्रा नदी की एक उपनदी है।


title: मस्की

text: यह एक पुरातत्व स्थल है, जहाँ सन् 1915 में सम्राट अशोक महान के शिलालेख प्राप्त हुए थे। इनमें लिखा है कि:


title: सौर वर्ष

text: सौर वर्ष (जिसे अंग्रेजी में "Tropical year" और "Solar year" कहा जाता है) यह वह समय है जब सूर्य ऋतुओं के चक्र में पुरानी स्थिति में वापस लौटता है, उदाहरण के लिए, मौखिक विषुव से लेकर विषुव या उत्तरी संक्रांति से उत्तरी संक्रांति तक का समय। सौर वर्ष सूर्य से लगभग एक पूर्ण परिक्रमा में लगने वाले समय की तुलना में लगभग २० मिनट छोटा होता है।


title: लास वेगास

text: लास वेगास (); नेवाडा का सबसे अधिक आबादी वाला शहर है। क्‍लार्क काउंटी का स्थान है और जुआ, खरीदारी तथा शानदार खान-पान के लिए अंतरराष्ट्रीय (अन्तरराष्ट्रीय) स्‍तर पर जाना जाने वाला एक प्रमुख रिसोर्ट शहर है। स्‍वयं को दुनिया की मनोरंजन राजधानी के रूप में प्रचारित करने वाला लास वेगास, कसीनो रिसोर्ट्स की बड़ी संख्‍या और उनसे संबंधित (सम्बन्धित) मनोरंजन के लिए मशहूर है। अब यहाँ अधिक-से-अधिक लोग सेवानिवृत्ति के बाद और अपने परिवारों के साथ बस रहे हैं और यह संयुक्‍त राज्‍य अमेरिका का 28वाँ सबसे अधिक आबादी वाला शहर बन गया है। संयुक्‍त राज्‍य अमेरिका के जनगणना ब्‍यूरो के अनुसार 2008 तक की इसकी जनसंख्‍या 5,58,383 थी। 2008 तक लास वेगास के महानगरीय क्षेत्र की अनुमानित जनसंख्‍या 18,65,746 थी।


title: लास वेगास

text: 1905 में स्‍थापित लास वेगास को 1911 में आधिकारिक रूप से शहर का दर्जा दिया गया। उसके बाद इतनी प्रगति हुई कि 20वीं शताब्‍दी में स्थापित किया गया यह शहर सदी के अंत तक अमेरिका का सबसे ज्‍़यादा आबादी वाला शहर बन गया (19 वीं शताब्‍दी में यह दर्जा शिकागो को हासिल था). वयस्‍कों के सभी प्रकार के मनोरंजन की अनुमति होने के कारण यह 'सिन सिटी' (गुनाहों का शहर) के नाम से जाना जाने लगा और लास वेगास की इसी छवि के कारण यह फिल्‍मों और टीवी कार्यक्रमों की शूटिंग के लिए एक लोकप्रिय शहर बन गया। दूसरी ओर, किसी भी अन्‍य अमेरिकी शहर की तुलना में लास वेगास में प्रति व्‍यक्ति के हिसाब से गिरजाघरों की संख्‍या सबसे अधिक है। फ्रीमॉन्‍ट स्‍ट्रीट और शहर के अन्‍य कई स्‍थानों पर भी अनेकों आउटडोर लाइटिंग डिस्‍प्‍ले जगमगाते रहते हैं।


title: लास वेगास

text: "लास वेगास" नाम को अक्‍सर शहर के चारों ओर के अनिगमित क्षेत्रों, खासकर लास वेगास स्ट्रिप और उसके पास स्‍ि‍थत रिसोर्ट क्षेत्रों के लिए प्रयुक्‍त किया जाता है। स्ट्रिप कहलाने वाले लास वेगास बोलेवर्ड का विस्‍तार मुख्‍यत: पेरेडाइज़ और विंचेस्‍टर के अनिगमित क्षेत्रों में है, जबकि उसका एक छोटा हिस्‍सा लास वेगास और एंटरप्राइज़ के असंख्य समुदाय में भी पड़ता है।


title: लास वेगास

text: कहा जाता है कि राफेल रिवेरा पहले यूरोपीय थे जो 1829 में घाटी में आए। लास वेगास का नाम स्‍पेनवासियों द्वारा एंटोनियो अरमिजो की पार्टी में रखा गया जिन्‍होंने टेक्‍सस से ओल्‍ड स्‍पेनिश ट्रेल से होकर उत्तर और पश्चिम की ओर जाते हुए इस क्षेत्र के पानी का उपयोग किया था। 18वीं शताब्‍दी में, लास वेगास के घाटी क्षेत्र में आर्टेजन के कुएं थे जिनके कारण क्षेत्र में काफी हरेभरे घास के मैदान थे (स्‍पेनिश में इन्‍हें "वेगास" कहते हैं), इसलिए इस शहर का नाम "लास वेगास" पड़ गया।


title: लास वेगास

text: जब लास वेगास मेक्सिको का एक हिस्‍सा था, तब 3 मई 1844 को जॉन सी. फ्रीमोंट यहां आए। वे यूनाइटेड स्‍टेट्स आर्मी कॉर्प्‍स ऑफ इंजीनियर्स के एक वैज्ञानिक, स्‍काउट्स और पर्यवेक्षक दल के नेता थे। 10 मई 1855 को यूनाइटेड स्‍टेट्स द्वारा लास वेगास को अपने में मिला लेने के बाद, ब्रिघम यंग ने 'द चर्च ऑफ जीसस क्राइस्‍ट ऑफ लेटर-डे सेंट्स' के 30 मिशनरियों के एक दल को विलियम ब्रिंघर्स्‍ट के नेतृत्‍व में लास वेगास की पायूटइंडियन आबादी को मोर्मोनिज्‍़म में परिवर्तित करने के उद्देश्य से लास वेगास भेजा. शहर के वर्तमान निचले हिस्‍से में एक किला बनाया गया जो कैलिफोर्निया के सैन बरनार्डिनो में कुछ वक्त तक पनपी संतों की कॉलोनी तथा साल्ट लेक के बीच मोरमोन कॉरिडॉर से जाने वाले यात्रियों के लिए पड़ाव का काम करता था। हालांकि, मोरमोंस ने 1857 में लास वेगास छोड़ दिया। लास वेगास को 15 मई 1905 को एक रेल-मार्गीय कस्‍बे के रूप में स्‍थापित किया गया, जब सेन पेड्रो, लास एंजिल्‍स और साल्‍ट लेक रेलरोड के अधीन 110 एकड़ के क्षेत्र को आज के लास वेगास में नीलाम किया गया। रेलरोड के सर्वाधिक उल्‍लेखनीय मालिकों और निदेशकों में शामिल थे, मोन्‍टाना के सीनेटरविलियम ए. क्‍लार्क, यूटा के अमेरिकी सीनेटर थॉमस कर्न्‍स और सेंट लुई के आर. सी. केरेंस. लास वेगास 1909 तक लिंकन काउंटी का हिस्सा था, उसके बाद यह नयी स्‍थापित क्‍लार्क काउंटी का हिस्‍सा बन गया। डाउनटाउन में 4 और ब्रिजर के निकट स्थित द सेंट जोन ऑफ आर्क कैथोलिक चर्च को 1910 में स्‍थापित किया गया था। 16 मार्च 1911 को लास वेगास एक निगमित शहर बना और पीटर बुओल इसके पहले मेयर बने।


title: लास वेगास

text: लास वेगास पश्चिम के पायोनीअर ट्रेल्‍स का एक पड़ाव बन गया और 19वीं शताब्‍दी के प्रारंभ में एक लोकप्रिय रेलरोड कस्‍बा बन गया। यह आसपास की सभी खानों के लिए एक पड़ाव बिंदु के रूप में काम करता था, खासकर बुलफ्रॉग कस्‍बे के चारों ओर स्‍िथत खानों के लिए जो देश के अन्‍य हिस्‍सों तक अपने माल को जहाजों के ज़रिए भेजती थीं। रेलरोड्स की संख्‍या बढ़ने के साथ, लाग वेगास का महत्त्‍व कम होने लगा लेकिन 1935 में लाग वेगास के पास हूवर बांध के पूरा हो जाने के बाद वहां के निवासियों और पर्यटन का विकास तेजी से होने लगा। शहर के दक्षिणपूर्व में स्थित इस बांध के कारण अमेरिका की सबसे बड़ी मानव-निर्मित झील और सरोवरलेक मीड का निर्माण भी हुआ। आज, इस बांध के कम जाने-माने हिस्‍सों में पर्यटन यात्रायें आयोजित की जाती हैं। 1931 में जुए को कानूनी मान्‍यता मिलने के कारण यहाँ कैसीनो-होटल बनने लगे जिनके लिए आज लास वेगास मशहूर है। शहर का प्रमुख विकास 1940 के दशक में हुआ। लास वेगास के शुरुआती कैसीनो कारोबार की सफलता का श्रेय अमेरिका के संगठित अपराध को दिया जाता है। शुरुआती बड़े कैसीनोज़ में से अधिकतर का प्रबंधन या फंडिंग मॉब(आपराधिक गिरोह) की शख्सियतों जैसे बेंजामिन "बुग्‍सी" सीगल, मेयर लेंस्की तथा उस समय की अन्य ऐसी ही शख्सियतों के अधीन था। इस जुआ साम्राज्‍य के चमत्कारिक विकास का श्रेय टेक्‍सस के दूमिंग गेल्‍वेस्‍टन, अरकन्‍सास के हॉट स्प्रिंग्‍स और 1950 के अन्‍य प्रमुख जुआ अड्डों को दिया जाता है।


title: लास वेगास

text: अपने जातिवादी इतिहास, खासकर अफ्रीकी अमेरीकियों के प्रति भेदभाव के कारण लास वेगास को "द मिसिसिप्‍पी ऑफ द वेस्‍ट" भी कहा जाता है।


title: लास वेगास

text: 1960 के दशक के अंत में व्‍यापारी हॉवर्ड ह्यूजेज द्वारा शहर के कई कैसीनो-होटल और टेलीविजन तथा रेडियो स्‍टेशन खरीदे जाने के साथ, गैर-अपराधिक कॉर्पोरेशन्‍स ने भी यहां कैसीनो-होटल खरीदने शुरु कर दिए और अगले कई वर्षों में सरकार ने मॉब का खात्मा कर दिया। होटल्‍स और कैसीनो से आने वाले पर्यटन डॉलर के निरंतर प्रवाह को संघीय मुद्रा के कारण और भी बढ़ावा मिला। यह पैसा नेलिस एयरफोर्स बेस नामक संगठन से आया था। सैन्य कर्मचारियों और कैसीनो में नौकरी तलाश करने वालों के बड़ी संख्‍या में आने के कारण भूमि निर्माण ने अचानक काफी जोर पकड़ लिया, जो आज की तारीख में थोड़ा धीमा पड़ चुका है।


title: लास वेगास

text: हालांकि जुए से मिलने वाले धन के मामले में मकाऊ ने लास वेगास को पीछे छोड़ दिया है, लेकिन लास वेगास आज भी दुनिया के शीर्ष मनोरंजन स्‍थलों में से एक है।


title: लास वेगास

text: लास वेगास क्‍लार्क काउंटी के अंतर्गत शुष्क रेगिस्‍तानी इलाके में स्थित है। इसके आसपास के इलाके में रेगिस्तानीवनस्‍पति और कुछ वन्‍य जीव रहते हैं और यहां मूसलाधार बारिश के कारण बाढ़ कभी भी आ सकती है। शहर के कचरे को ठिकाने लगाने की क्षमता में अत्यधिक विस्तार के कारण जनसंख्या में तेजी से वृद्धि संभव हुई। कचरे को ठिकाने लगाने का यह विस्तार, अमेरिका पर्यावरण संरक्षण एजेंसी द्वारा वर्ष 2019 तक पर्यावरण के प्रभावों का पूर्वानुमान तथा विश्लेषण करने वाले 2008 के कार्यक्रमों के लिए प्रदान किये गये अनुदान के कारण संभव हो सका।


title: लास वेगास

text: यह शहर एक बंजर घाटी में स्थित है जो वनस्‍पतिहीन पहाड़ों से घिरी है। इसकी समुद्रतल से ऊंचाई करीब है। स्प्रिंग माउंटेन इसके पश्चिम में स्थित हैं। ज्‍़यादातर इलाका चट्टानी और धूलभरा है। हालांकि, शहर के अंदर बहुत-से बाग, पेड़ और हरियाली है। जल संसाधनों की समस्‍या के कारण, अब यहां ज़ेरीस्‍केप्‍स को प्रोत्‍साहित करने के लिए एक आंदोलन शुरू किया गया है। जल संरक्षण के अन्‍य उपायों में शामिल है आवासीय स्थानों में पानी देने के लिए जल-समूहों का बनाया जाना. अमेरिकी सेंसस ब्‍यूरो के अनुसार, शहर का कुल क्षेत्रफल है जिसमें से भूमि क्षेत्र है जिसका (0.04%) पानी से भरा है।


title: लास वेगास

text: लास वेगास की जलवायु [[शुष्‍क]] और रेगिस्‍तानी है (कोपेन जलवायु वर्गीकरण "BWh"), यह मोजाव रेगिस्‍तान की सामान्य जलवायु की तरह है, जिसमें लास वेगास स्थित है। यहां पूरे वर्ष धूप खिली रहती है और प्रति वर्ष करीब 4.2 इंच बारिश, जो कि प्रति वर्ष औसतन 29 दिनों तक पड़ती है, के साथ करीब 300 दिन और 3800 घंटे से ज्‍़यादा यहां धूप खिली रहती है।


title: लास वेगास

text: जून से लेकर सितम्बर के महीने गर्मियों के होते हैं जिनमे बहुत अधिक गर्मी पड़ती है और मौसम एकदम शुष्क रहता है। दिन का औसत उच्चतम तापमान और रात का निम्नतम तापमान रहता है। प्रति वर्ष औसतन 133 दिन तापमान के ऊपर रहता है और 72 दिन के ऊपर. जुलाई तथा अगस्त के अधिकांश दिन तापमान इस बेंचमार्क के अधिक ही रहता है। हालांकि, आर्द्रता अत्यंत कम है और अक्सर 10% के नीचे ही रहती है।


title: लास वेगास

text: लास वेगास में सर्दियों की अवधि काफी कम होती है और मौसम आमतौर पर हल्का ही रहता है, जहाँ दिन का उच्चतम तापमान लगभग तथा रात का न्यूनतम तापमान लगभग रहता है। लास वेगास के आसपास के पहाड़ों पर सर्दियों के दौरान बर्फ जमा होती है लेकिन लास वेगास की घाटी में बर्फ के दर्शन दुर्लभ हैं। हालाँकि, कुछ कुछ वर्षों के अंतराल पर घाटी में भी बर्फ गिरती है। कभी कभार पारा तक भी लुढ़क जाता है, लेकिन सर्दियों में रात का तापमान शायद ही कभी 30 डिग्री के नीचे जाता है।


title: लास वेगास

text: लास वेगास में वार्षिक वर्षा लगभग है, जो मुख्य रूप से सर्दियों के दौरान होती है, लेकिन वर्ष के किसी अन्य समय के दौरान भी यह असामान्य नहीं है।


title: लास वेगास

text: संयुक्त राज्य अमेरिका के जनगणना ब्यूरो 2008 के अनुमानों के अनुसार लास वेगास महानगर सांख्यिकी क्षेत्र की जनसंख्या 1,865,746 है और यह क्षेत्र संयुक्त राज्य अमेरिका के सबसे तेजी से विकसित होने वाले क्षेत्रों में से है। राज्य में कैलिफोर्निया से बड़ी संख्या में नए निवासी आ रहे हैं।


title: लास वेगास

text: 2000 की जनगणना के अनुसार, शहर में 478,434 लोग, 176750 घर और 117,538 परिवार रहते थे। जनसंख्या घनत्व था। 190,724 आवासीय इकाइयां हैं जिनका औसत घनत्व है। शहर की जातीय संरचना इस प्रकार थी - 69.86% श्वेत, 10.36% अफ्रीकी अमेरिकी, 0.75% मूल [[अमेरिकी निवासी]], 4.78% [[एशियाई,]] 0.45% [[पैसिफिक आइलैंडर]], 9.75% [[अन्य जातियों]] से और 4.05% दो या अधिक जातियों से. किसी भी जाति के हिस्पैनिक या लैटिनो, जनसंख्या का 23.61% थे।


title: लास वेगास

text: वहाँ 176750 घर थे जिनमे से 31.9% में 18 वर्ष से कम आयु के बच्चे रहते थे, 48.3% में साथ रहने वाले शादी-शुदा जोड़े थे, 12.2% में एक महिला रहती थी जिनके पति उनके साथ नहीं थे, 33.5% लोग बिना परिवार वाले थे। कुल घरों के 25.0% में अकेले व्यक्ति रहते थे और 7.5% घरों में 65 वर्ष या उससे अधिक आयु के बुजुर्ग अकेले रहते थे। घर के सदस्यों की औसत संख्या 2.66 थी और परिवार के औसत सदस्यों की संख्या 3.20.


title: लास वेगास

text: शहर में जनसंख्या का विभाजन इस प्रकार था, 25.9% 18 वर्ष के कम आयु के, 8.8% 18 से 24 वर्ष के, 32.0% 25 से 44 वर्ष के, 21.7% 45 से 64 वर्ष के और 11.6% लोग 65 वर्ष या उससे अधिक आयु के थे। औसत उम्र 34 साल थी। प्रत्येक 100 महिलाओं के लिए 103.3 पुरुष थे। 18 और उससे अधिक उम्र की प्रत्येक 100 महिलाओं के लिए 102.5 पुरुष थे।


title: लास वेगास

text: शहर में घर के लिए एक औसत आय $53,000 थी और एक परिवार की औसत आय $58,465 डॉलर थी। पुरुषों की औसत आय $ 35,511 तथा महिलाओं की $ 27,554 थी। इस शहर की प्रति व्यक्ति आय $22,060 डॉलर थी। लगभग 6.6% परिवार और जनसंख्या के लगभग 8.9% लोग गरीबी रेखा से नीचे थे, जिनमे 18 वर्ष से कम उम्र के 5.4% और 65 से अधिक आयु के 6.3% लोग शामिल थे।


title: लास वेगास

text: लास वेगास की तलाक और आत्महत्या की दर अमेरिका की उच्चतम दरों में से है। एक शोध अध्ययन में पाया गया कि लास वेगास के निवासियों द्वारा शहर छोड़ने के बाद उनके आत्महत्या करने की संभावन में 40% की कमी आती है और आगंतुकों द्वारा यहाँ पर आत्महत्या करने की संभावन अन्य स्थानों की अपेक्षा दुगनी है। इस अध्ययन को 2008 में लास वेगास के सन अख़बार में छापा गया था, जिसने लास वेगास में आत्महत्या के बारे में चर्चा न करने के एक बड़े पुराने रिवाज को तोड़ दिया था। शहर की उच्च तलाक दर का कारण पूरी तरह से लास वेगास निवासियों द्वारा खुद तलाक लेना ही नहीं है। चूँकि नेवादा में तलाक लेना अन्य राज्यों की अपेक्षा ज्यादा आसान है, कई लोग इस सरल प्रक्रिया का लाभ उठाने के लिए देश के कई हिस्सों से यहाँ आते हैं।


title: लास वेगास

text: इसी तरह के कारणों के लिए, लास वेगास में शादियों की दर भी अमेरिका के अन्य शहरों की अपेक्षा सबसे अधिक है और बाहरी लोगों को अनेकों लाइसेंस जारी किये जाते हैं (देखें लास वेगास शादियाँ).


title: लास वेगास

text: लास वेगास की अर्थव्यवस्था मुख्य रूप से पर्यटन, गेमिंग(जुआ आदि) और सम्मेलनों पर निर्भर है जो रिटेल और खान-पान संबंधी उद्योगों को बढ़ावा देते हैं। शहर में विश्व की दो सबसे बड़ी फॉर्च्यून 500 गेमिंग कंपनियों, हारा एंटरटेनमेंट तथा एमजीएम मिराज, के वैश्विक मुख्यालय स्थित हैं। स्लॉट मशीन जैसी इलेक्ट्रॉनिक गेमिंग मशीनों का निर्माण करने वाली कई कम्पनियाँ लास वेगास क्षेत्र में कार्यरत हैं। 2000 के दशक में रिटेल तथा खान-पान के उद्योग स्वयं में एक आकर्षण बन गए हैं।


title: लास वेगास

text: पर्यटन, मार्केटिंग (विपणन) और प्रचार लास वेगास कन्वेंशन एंड विजिटर ऑथोरिटी के अधीन हैं जो कि एक देशव्यापी एजेंसी है। इसका वार्षिक आगंतुक सर्वेक्षण पर्यटकों की संख्या, उनके खर्च करने के तरीके और उससे मिलने वाली आमदनी के बारे में विस्तृत जानकारी प्रदान करते हैं।


title: लास वेगास

text: लगातार जनसंख्या वृद्धि के कारण आवास निर्माण उद्योग अति महत्वपूर्ण हो गया है। 2000 में 21,000 से अधिक नए घर और 26,000 से अधिक पुनर्विक्रय (रीसेल) घरों को ख़रीदा गया था। 2005 की शुरुआत में 20 से अधिक आवासीय विकास परियोजनाएं चल रही थीं जिनमे प्रत्येक से अधिक के थी। इस अवधि के दौरान लास वेगास को अमेरिका के सबसे तेजी से बढ़ते समुदाय के रूप में देखा जाता था। हालाँकि, 2007-2010 के वित्तीय संकट और उसके साथ आने वाली व्यापारिक गिरावट के कारण व्यापर तथा विकास में भरी गिरावट आयी। इसके कारण लास वेगास में होम फोरक्लोजर की दर देश की उच्चतम दरों में से एक रही। उपभोक्ताओं की अतिरिक्त आय में कमी और कॉर्पोरेट मनोरंजन खर्च के प्रति लोगों के रोष के कारण आतिथ्य उद्योग (होस्पिटेलिटी इंडस्ट्री) पूरी तरह से डूब गया और यह उस झटके से अभी तक (2010 की गर्मियों तक) पूरी तरह उबरने में नाकामयाब रहा है।


title: लास वेगास

text: 1989 में मिराज के खुलने के साथ लास वेगास स्ट्रिप के दक्षिणी हिस्से के और अधिक विकास का एक नया दौर आरंभ हुआ। इसके परिणामस्वरूप निचले क्षेत्रों के पर्यटन में गिरावट आयी थी लेकिन हाल की कई परियोजनाओं और कोंडोमिनियम के निर्माण से इस चलन में परिवर्तन आया है और आगंतुकों की संख्या में वृद्धि हुई है।


title: लास वेगास

text: शहर के अधिकारियों द्वारा अर्थव्यवस्था में विविधता लाने का सतत प्रयास किया जा रह है। इसके लिए उन्होंने पर्यटन के साथ साथ हलके विनिर्माणउद्योग, बैंकिंग, तथा अन्य वाणिज्यिक हितों को भी बढ़ावा देना शुरू कर दिया है। राज्य में व्यक्तिगत और कॉर्पोरेट आयकर के आभाव और अत्यंत सरल निगमन आवश्यकताओं ने भी इन प्रयासों की सफलता में मदद की है।


title: लास वेगास

text: हाल ही में लास वेगास में जनसंख्या और पर्यटन, दोनों क्षेत्रों में भारी उछाल देखने को मिला है। शहरी क्षेत्र में बाहर की तरफ इतनी तेजी से विकास हुआ है कि अब यह अपने किनारों पर ब्यूरो ऑफ़ लैंड मैनेजमेंट के क्षेत्रों को छूने लगा है, इसके कारण भूमि मूल्यों में पर्याप्त वृद्धि हुई है और मध्यम तथा उच्च घनत्व के विकास अब केंद्र की तरफ होने शुरू हो गये हैं। स्प्रिंग माउंटेन रोड पर 1990 के दशक की शुरुआत में लास वेगास के नए चाइनाटाउन का निर्माण किया जो शहर की तेजी से बढ़ती हुई जनसंख्या को प्रतिबिंबित करता है। चाइनाटाउन में शुरू में केवल एक ही बड़ा शॉपिंग सेंटर शामिल था, लेकिन इस क्षेत्र का हाल ही में विस्तार करके एक नया शामिल शॉपिंग सेंटर बनाया गया जिसमे विभिन्न एशियाई व्यापार शामिल थे।


title: लास वेगास

text: 1990 के दशक में स्ट्रिप के विस्तार के साथ, शहर के निचले हिस्से (जिसने पुराने लास वेगास की छवि को बनाए रखा है) का विकास कम होने लगा। शहर ने निचले हिस्से के विकास को फिर से शुरू करने के लिए सतत प्रयास आरंभ किये। फ्रीमॉन्ट स्ट्रीट एक्सपीरियंस (एफएसई) को पर्यटकों को वापस आकर्षित करने के उद्देश्य से बनाया गया था और इस संबंध में यह काफी लोकप्रिय साबित हुआ है। 2008 में मंदी की शुरुआत के बाद से इनमे से कई प्रयासों को बंद कर दिया गया है। बहु स्तरीय नियोनोपोलिस ने अपने 11 थियेटर और लगभग सभी रिटेल स्टोरों को बंद कर दिया है। कई गगनचुम्बी कोंडो परियोजनाओं का निर्माण भी चल रहा था लेकिन उच्चतम दर्जे की इमारतों में से एक, स्ट्रीमलाइन टावर्स, को दिवालिएपन का सामना करना पड़ा. क्षेत्र के लिए अन्य आशाजनक संकेत उभर कर सामने आये हैं। शहर, इन्टरनल रिवेन्यू सर्विस के ऑपरेशंस को शहर के सुदूर पश्चिमी हिस्से से अप्रैल 2005 में खुली एक नयी डाउनटाउन ईमारत में सफलतापूर्वक आकर्षित करने में सफल रहा है। आईआरएस के यहाँ आने से इस क्षेत्र में अतिरिक्त व्यवसायों की मांग में वृद्धि होने की उम्मीद है, खासकर दिन के समय में.


title: लास वेगास

text: इस शहर ने 1995 में यूनियन पैसिफिक रेलरोड से की एक संपत्ति को ख़रीदा था। इसका उद्देश्य ऐसा कुछ निर्माण करना था जिससे अधिक से अधिक लोगों को डाउनटाउन क्षेत्र की ओर आकर्षित किया जा सके। 2004 में लास वेगास के मेयर ऑस्कर गुडमैन ने सिम्फनी पार्क के निर्माण की योजना की घोषणा की जिसमे आवासीय और कार्यालय की गगनचुम्बी इमारतें, लाऊ रुवो मस्तिष्क संस्थान, एक शैक्षिक मेडिकल सेंटर, दी स्मिथ सेंटर फॉर परफोर्मिंग आर्ट्स, तथा एक नवीन सिटी हॉल शामिल किया जाना था। अक्टूबर 2005 में रिलेटेड कंपनी के साथ यूनियन पार्क के विकास से संबंधित वार्ता के विफल हो जाने के बाद, शहर द्वारा इस कार्य के लिए सैन डिएगो स्थित न्यूलैंड कम्युनिटीज को चुना गया। न्यूलैंड के अनुबंध के अनुसार, न्यूलैंड के क्षेत्रीय उपाध्यक्ष तथा हॉवर्ड ह्यूजेस कॉर्प के पूर्व अध्यक्ष डैन वान एप को सिम्फनी पार्क के काम की निगरानी के लिए बुलाया गया। लाऊ रुवो मस्तिष्क संस्थान को 2009 में पूरा किया गया।


title: लास वेगास

text: सिम्फनी पार्क के साथ, अन्य प्रमुख आवासीय और कार्यालय निर्माताओं ने लास वेगास के निचले हिस्सों के आसपास निर्माण कार्य शुरू कर दिया है। नए कोंडोमिनियम और गगनचुम्बी इमारतों वाली होटल परियोजनाओं ने हाल के वर्षों में लास वेगास की सूरत में नाटकीय परिवर्तन किया है। लास वेगास के निचले हिस्सों तथा लास वेगास स्ट्रिप के लिए कई बड़ी गगनचुंबी इमारतों वाली परियोजनाओं की योजना बनाई गयी है।


title: लास वेगास

text: 2004 में, शहर ने चीता वायरलेस टेक्नोलोजीज और मेषनेटवर्क के साथ भागीदारी में वाइड एरिया मोबाइल ब्रॉडबैंड प्रणाली की शुरुआत की। यह पायलट प्रणाली शहर के निचले हिस्से (फ्रीमॉन्ट स्ट्रीट एक्सपीरियंस के पास) में स्थापित की गयी है। 2005 में शहर के 61 एकड़ (247,000 m) के एक लौट के निकट वर्ल्ड मार्केट सेंटर को खोला गया। ऐसी उम्मीद की जाती है कि यह देश और संभवतः पूरे विश्व का इकलौता बेहतरीन फर्नीचरहोलसेलशोरूम तथा बाजार होगा और यह वर्तमान में प्रसिद्द नॉर्थ कैरोलिना के हाई पॉइंट फर्नीचर बाजार के साथ प्रतिस्पर्धा करेगा।


title: लास वेगास

text: 23 अक्टूबर 2006 को डाउनटाउन के सिम्फनी पार्क में एक वर्ल्ड ज्वेलरी सेंटर के निर्माण की योजना को पेश किया गया। वर्ल्ड मार्केट सेंटर के समान ही डब्लूजेसी भी ऐसा स्थान होगा जहाँ पूरी दुनिया के ज्वेलरी ट्रेड शोज का आयोजन किया जा सके। परियोजना में 57 मंजिली, ऑफिस टॉवर का प्रस्ताव है।


title: लास वेगास

text: लास वेगास में मुख्य आकर्षण कैसीनो और होटल हैं। सबसे प्रसिद्ध कैसीनो होटल लास वेगास बोलिवार्ड पर स्थित हैं, उस हिस्से की एक सड़क पर जिसे लास वेगास स्ट्रिप के नाम से जाना जाता है। ये बड़े केसिनो शहर के बाहर स्थित हैं। इनमे से कई होटल अत्यंत बड़े आकार के हैं जिनमे हजारों कमरे हैं और बगल में बड़े बड़े कैसीनो बने हुए हैं। कई केसिनो होटल शहर के डाउनटाउन हिस्से में भी स्थित हैं, जो अपने शुरुआती दिनों में शहर के गेमिंग उद्योग का केंद्र बिंदु था। कई बड़े होटल और कैसीनो स्ट्रिप से थोड़ा दूर हटकर तथा शहर के चारों ओर भी बने हुए हैं।


title: लास वेगास

text: डाउनटाउन गेमिंग में शामिल कुछ सबसे उल्लेखनीय कैसीनो फ्रीमॉन्ट स्ट्रीट एक्सपीरियंस पर स्थित हैं जहाँ सैन डिएगो के गैसलैम्प क्वार्टर के समान ही बार (मयखाना) को एक दूसरे के निकट रखने की अनुमति मिली हुई है।


title: लास वेगास

text: प्रत्येक महीने के पहले शुक्रवार को वर्तमान में "आर्ट्स डिस्ट्रिक्ट" के नाम से मशहूर शहर के डाउनटाउन क्षेत्र के एक हिस्से में "फर्स्ट फ्राइडे" उत्सव का आयोजन किया जाता है जिसमे शहर के कलाकारों तथा संगीतकारों की कला का प्रदर्शन किया जाता है।


title: लास वेगास

text: फर्स्ट फ्राइडे से पहले के गुरुवार को 18b आर्ट्स डिस्ट्रिक्ट में "प्रीव्यू थर्सडे" के नाम से जाना जाता है। यह संध्या कार्यक्रम पूरे जिले में प्रदर्शित होने वाली नयी प्रदर्शनियों को उजागर करता है।


title: लास वेगास

text: लास वेगास चिड़ियाघर के नाम से भी मशहूर दक्षिणी नेवादा प्राणी-वानस्पतिक उद्यानमें जानवरों तथा पेड़ों की 150 से अधिक प्रजातियों को देखा जा सकता है।


title: लास वेगास

text: 485 मिलियन डॉलर की लागत से बनने वाला स्मिथ सेंटर फॉर परफोर्मिंग आर्ट्स सिम्फनी पार्क के डाउनटाउन क्षेत्र में स्थित होगा। यह केंद्र ब्रॉडवे शो और अन्य प्रमुख पर्यटन आकर्षणों के साथ साथ ऑर्केस्ट्रा, ओपेरा तथा नृत्य प्रदर्शनों के लिए भी उपयुक्त रहेगा.


title: लास वेगास

text: यहाँ की महानगरीय जनसंख्या कई अन्य शहरों के बराबर या उससे अधिक होने के बावजूद लास वेगास में मेजर-लीग के खेल मौजूद नहीं हैं। इसके दो मुख्य कारण हैं, खेल पर क़ानूनी रूप से वैध सट्टे के प्रति चिंता तथा मनोरंजन डॉलर के लिए प्रतियोगिता (इन दोनों की लास वेगास में बहुतायत है). शहर में वर्तमान में दो माइनर-लीग स्पोर्ट्स टीमें हैं, बेसबॉल के लिए पैसिफिक कोस्ट लीग की लास वेगास 51s (टोरंटो ब्लू जेज़ का एएए फार्म क्लब) और हॉकी के लिए इसीएचएल का लास वेगास रैन्गलर्स (फीनिक्स कोयोटिज़ का एक सहायक). वहां पर यूएफएल के लास वेगास लोकोमोटिव्स भी हैं।


title: लास वेगास

text: पूर्व में, शहर कि टीमें कनाडा फुटबॉल लीग, XFL, WBL और एरिना फुटबॉल लीग में हिस्सा ले चुकी हैं। ऐसा अनुमान है कि एक नए एरीना के पूरा हो जाने के बाद (जिसे 2010 में खुलना था लेकिन अब इसकी कोई तिथि निश्चित नहीं है) एनबीए तथा एनएचएल से भी टीमें यहाँ आयेंगी. ऐसा कहा जाता है कि निकट भविष्य में मेजर लीग सॉकर के फ्रेंचाइज के विस्तार के लिए इस शहर का नाम भी शामिल है। स्थान परिवर्तन के संबंध में कई मेजर लीग बेसबॉल मालिकों और शहर के अधिकारियों के बीच बातचीत भी हुई है। फ्लोरिडा मार्लिंस के मालिकों ने 2004 की सर्दियों में मेयर ऑस्कर गुडमैन के साथ एक बैठक की जिसका काफी व्यापक रूप से प्रचार किया गया। यह शहर मॉन्ट्रियल एक्सपोज़ का नया घर बनने के लिए एक प्रबल दावेदार था, लेकिन अंत में वे वाशिंगटन नेशनल्स चले गए। यह बताया गया कि पूरी तरह सार्वजनिक धन से बनने वाले स्टेडियम की गारंटी के कारण पासा वाशिंगटन के पक्ष में पलट गया। मेजर लीग बेसबॉल ने अपनी 2008 की शीतकालीन बैठक का आयोजन लास वेगास में किया था।


title: लास वेगास

text: काफी प्रचलित किन्तु सीमित अवधि के खेल-कूद कार्यक्रम काफी सफल रहे हैं। लास वेगास ने 2007 के एनबीए ऑल स्टार खेल की मेजबानी की थी। नासकार स्प्रिंट कप श्रृंखला ने 165,000 प्रशंसकों को आकर्षित किया था। लास वेगास में काफी अधिक संख्या में पेशेवर लड़ाइयों की मेजबानी भी की जाती है, जिनमे मुख्य रूप से मुक्केबाजी शामिल है। इनमे से अधिकांश लड़ाईयां (जैसे कि एमएमए के यूएफसी में) डाउनटाउन के निकट या स्ट्रिप के किसी प्रमुख रिसोर्ट/होटल/कैसीनो में आयोजित की जाती हैं। मांडले बे यूएफसी की मेजबानी के लिए अक्सर एक शीर्ष दावेदार के रूप में उभर कर सामने आता है। लास वेगास को अक्सर न्यूयॉर्क के मैडिसन स्क्वायर गार्डन के साथ "दी मक्का ऑफ बॉक्सिंग" के ख़िताब से भी नवाजा जाता है। इस बीच, गैर-पेशेवर एमएमए लीग टफ-एन-उफ़, ऑरलियन्स में स्पर्धा करती है। नेशनल फाइनल्स रोडियो ने 1985 से शहर में हजारों दर्शकों को आकर्षित किया है और 2005 में एक अनुबंध विस्तार पर हस्ताक्षर किए गए थे जिसके अनुसार 2014 तक यह कार्यक्रम लास वेगास में ही आयोजित किया जाता रहेगा. एनबीए ग्रीष्मकालीन लीग को वर्तमान में इसी शहर में आयोजित किया जाता है और अमेरिका की ओलिंपिक बास्केटबॉल टीम ने 2008 में इसी शहर में प्रशिक्षण प्राप्त किया था।


title: लास वेगास

text: लास वेगास स्थित नेवादा विश्वविद्यालय, महिलाओं और पुरुषों के एनसीएएडिवीजन I में हिस्सा लेती है। यूएनएलवी माउंटेन वेस्ट कॉन्फरेंस का एक सदस्य है। दक्षिणी नेवादा के कॉलेज में एक एथलेटिक प्रोग्राम भी मौजूद है जिसने कम्युनिटी कॉलेज के स्तर पर बेसबॉल में उल्लेखनीय सफलता प्राप्त की है।


title: लास वेगास

text: लास वेगास के हाई स्कूलों में काफी सशक्त एथलेटिक प्रोग्राम मौजूद हैं और कई खेलों के अनेकों खिलाड़ी प्रमुख कॉलेजों तथा पेशेवर एथलीटों के रूप में अपना नाम बना चुके हैं, इनमे शामिल हैं आंद्रे अगासी, ग्रेग एंथोनी, मार्क्स बैंक्स, रयान लुडविक, स्टीवन जैक्सन, ग्रेग मैदक्स, फ्रैंक मीर, डिमार्को मरे और रयान रेनोल्ड्स.


title: लास वेगास

text: लास वेगास में दर्जनों पार्क हैं जैसे कि लास वेगास स्प्रिंग्स प्रिजर्व रिक्रिएशनल एंड एजुकेशनल फेसिलिटी तथा फ्लोयड लैम्ब स्टेट पार्क.


title: लास वेगास

text: लास वेगास हवाई वासियों के लिए एक लोकप्रिय गंतव्य है। 2002 में, हवाई के लगभग 80,000 पूर्व निवासी लास वेगास में रहते थे और लगभग 3000 हवाई वासी प्रति सप्ताह लास वेगास घूमने गए थे। लास वेगास को अक्सर हवाई का नौवें द्वीप भी कहा जाता है। इस शहर में एबीसी स्टोर्स की शाखा ऐसी पहली है जो हवाई राज्य के बाहर खुली है।


title: लास वेगास

text: लास वेगास शहर की सरकार, काउंसिल-प्रबंधक सरकार के रूप में काम करती है। मेयर काउंसिल के स्वतंत्र सदस्य के रूप में हिस्सा लेते हैं और शहर की सभी काउंसिल बैठकों की अध्यक्षता करते हैं। यदि मेयर इस बैठक की अध्यक्षता नहीं कर सकते हैं तो उनके वापस आने तक पीठासीन अधिकारी इन बैठकों की अध्यक्षता करेंगे। सभी नगरपालिका सेवाओं और शहर के विभागों के प्रशासन तथा दैनिक क्रिया-कलापों की जिम्मेदारी शहर प्रबंधक की होती है। शहर प्रबंधक संघीय, राज्य, काउंटी और अन्य स्थानीय सरकारों के साथ संबंध कायम रखने के लिए भी जिम्मेदार होता है।


title: लास वेगास

text: लास वेगास के महानगरीय क्षेत्र का ज्यादातर हिस्सा निगमित पड़ोसी शहरों या अनिगमित समुदायों में विभाजित है। लगभग 700,000 लोग क्लार्क काउंटी द्वारा शासित अनिगमित क्षेत्रों में रहते हैं और अन्य 465000 लोग नॉर्थ लास वेगास, हेंडरसन और बोल्डर सिटी जैसे निगमित शहरों में रहते हैं। लास वेगास और उसके आसपास के लगभग सभी महानगरीय क्षेत्रों के लिए एक ही पुलिस विभाग है,लास वेगास मेट्रोपोलिटन पुलिस विभाग जिसका गठन 1973 में क्लार्क काउंटी शेरिफ के विभाग तथा लास वेगास [[पुलिस विभाग]] के विलय के बाद हुआ था। नॉर्थ लास वेगास, हेंडरसन और बोल्डर सिटी तथा कुछ कॉलेजों के अपने स्वयं के पुलिस विभाग हैं।


title: लास वेगास

text: एक पायूटइंडियन रिजर्वेशन, लास वेगास के डाउनटाउन क्षेत्र के लगभग एक एकड़ (4000 वर्ग मीटर) में फैला हुआ है।


title: लास वेगास

text: लास वेगास में काउंटी सीट और लॉयड डी. जॉर्ज संघीय जिला अदालतों के होने के कारण यह कई प्रकार की क़ानूनी सेवाओं का एक गढ़ है जिनमे शामिल हैं, जमानत, विवाह, तलाक, कर, निगमन और अन्य कानूनी सेवाएं प्रदान करना।


title: लास वेगास

text: प्राथमिक और माध्यमिक सार्वजनिक शिक्षा को क्लार्क काउंटी स्कूल डिस्ट्रिक्ट (सीसीएसडी) द्वारा प्रदान किया जाता है जो देश की पांचवीं सबसे बड़ी स्कूल डिस्ट्रिक्ट है (2007 -2008 स्कूली वर्ष के ग्रेड K-12 के लिए 314,000 छात्रों द्वारा नामांकन किये जाने का अनुमान है).


title: लास वेगास

text: लास वेगास का नेवादा विश्वविद्यालय (यूएनएलवी) पैराडाइज में स्थित है, शहरी सीमा के तीन मील (5 किमी) दक्षिण तथा स्ट्रिप के दो मील पूरब की तरफ. नेवादा विश्वविद्यालय के मेडिकल स्कूल का एक कैम्पस (परिसर) डाउनटाउन लास वेगास के समीप स्थित है। फोएनिक्स विश्वविद्यालय सहित कई राष्ट्रीय कॉलेजों के कैम्पस लास वेगास क्षेत्र में मौजूद हैं। नेवादा स्टेट कॉलेज और टूरो विश्वविद्यालय, ये दोनों हेंडरसन के निकट ही स्थित हैं। दक्षिणी नेवादा के कॉलेज के कैम्पस लास वेगास, नॉर्थ लास वेगास तथा हेंडरसन में उपलब्ध हैं। हेंडरसन, डीव्राई विश्वविद्यालय तथा केलर ग्रेज्युएट स्कूल ऑफ मैनेजमेंट के साथ साथ दक्षिणी नेवादा के विश्वविद्यालय का भी घर है। लास वेगास घाटी की अन्य निजी संस्थाओं में शामिल हैं अपोलो कॉलेज, नेशनल युनिवर्सिटी, आईटीटी टेक्नीकल इंस्टीट्यूट.


title: लास वेगास

text: आरटीसी ट्रांजिट एक सार्वजनिक परिवहन प्रणाली है जो पूरे लास वेगास, हेंडरसन, नॉर्थ लास वेगास तथा घाटी के अन्य उपनगरीय क्षेत्रों को बस सेवा प्रदान करती है। लास वेगास के लिए इंटरसिटी बस सेवा पारंपरिक इंटरसिटी बस वाहकों द्वारा प्रदान की जाती है, जैसे कि ग्रेहाउंड, ग्रीन टोरटोइज सहित कई चार्टर सेवाएं और कई चाइनाटाउन बस लाइनें. एमट्रेक, कैलिफोर्निया शहर तथा उसके निकटतम यात्री रेल स्टेशन बा्स्टो कैलिफोर्निया के बीच डीलक्स एक्सप्रेस थ्रूवे मोटरकोच की एक समर्पित सेवा का संचालन करती है।


title: लास वेगास

text: लास वेगास में एस गोल्डलाइन नामक एक नई बस रैपिड ट्रांजिट लिंक सेवा (एक बस मार्ग जिसपर स्टॉप बहुत कम हैं और बसें लगातार आती रहती हैं) को मार्च 2010 में शुरू किया गया था। यह सेवा डाउनटाउन लास वेगास, स्ट्रिप, लास वेगास कन्वेंशन सेंटर और टाउन स्क्वायर को आपस में जोड़ती है।


title: लास वेगास

text: लास वेगास बोलिवार्ड, बोल्डर हाइवे (एसआर 582) और रैन्चो ड्राइव (एसआर 599) जैसे कुछ अपवादों के अतिरिक्त लास वेगास के अधिकांश मार्ग पब्लिक लैंड सर्वे सिस्टम सेक्शन लाइनों के बराबर जाने वाली ग्रिड पर बने हुए हैं। इनमे से कई का रख-रखाव नेवादा के परिवहन विभाग द्वारा राज्य राजमार्गों के रूप में किया जाता है। स्ट्रीट नम्बरिंग प्रणाली निम्नलिखित सड़कों से विभाजित है:


title: लास वेगास

text: इंटरस्टेट 15, 515 और यूएस 95, चारों दिशाओं में शहर से बाहर ले जाते हैं। दो प्रमुख फ्रीवे - इंटरस्टेट 15 और इंटरस्टेट 515 / यूएस रूट 95 - डाउनटाउन लास वेगास में मिलते हैं। I-15 लास वेगास को लास एंजिल्स, कैलिफोर्निया के साथ जोड़ता है उसके बाद उत्तर-पूर्व दिशा में साल्ट लेक सिटी, यूटा तक और उससे भी आगे की ओर बढ़ जाता है। I-515 दक्षिणपूर्व दिशा में हेंडरसन की ओर जाता है और उसके परे यूएस 93 हूवर बांध से होकर फोएनिक्स, एरिज़ोना की दिशा में बढ़ जाता है। यूएस 95 शहर को पश्चिमोत्तर नेवादा, कार्सन सिटी तथा रेनो से जोड़ता है। यूएस 93 लास वेगास के उत्तर-पूर्व में I-15 से विभाजित होता है और राज्य के पूर्वी भाग से होकर उत्तर दिशा में एली तथा वेल्स की ओर जाता है, यूएस 95 हेंडरसन के निकट यूएस 93 से सुदूर पूर्वी कैलीफोर्निया से होकर दक्षिण की तरफ जाता है। एक आंशिक बेल्टवे को बनाया गया है जिसमे दक्षिण और क्लार्क काउंटी 215 में इंटरस्टेट 215 तथा पश्चिम और उत्तर में शामिल हैं। अन्य रेडियल मार्गों में शामिल हैं पाहरुम्प के लिए ब्लू डायमंड रोड (एसआर 160) और लेक मीड के लिए लेक मीड बोलिवार्ड (एसआर 147).


title: लास वेगास

text: मकैरेन अंतरराष्ट्रीय हवाई अड्डे से लास वेगास घाटी की अंतरराष्ट्रीय और घरेलू उड़ानें आती-जाती हैं। इस हवाई अड्डे से फ्रीट/कार्गो तथा निजी विमान भी आते-जाते हैं। सामान्य विमानन यातायात की कुछ मात्रा उत्तरी लास वेगास के छोटे हवाई अड्डे और हेंडरसन एक्जीक्यूटिव हवाई अड्डे का उपयोग करता है।


title: लास वेगास

text: यूनियन पैसिफिक रेलरोड इकलौता ऐसा रेलरोड है जो शहर को रेल द्वारा माल ढुलाई की सेवा प्रदान करता है। 1997 तक, एमट्रेक डेजर्ट विंड ट्रेन सेवा लास वेगास में चलने के लिए शहर के अंदर से होकर गुजरने वाले यूनियन पैसिफिक मार्गों का उपयोग करती थी। लास वेगास की एमट्रेक सेवा नीडल्स, कैलीफोर्निया को जाती है और एमट्रेक के थ्रूवे मोटरकोच बस सेवा पर भी जारी रहती है। एक टैल्गो ट्रेन का इस्तेमाल करते हुए लास एंजिल्स को लास वेगास एमट्रेक सेवा के साथ जोड़ने की योजना पर 1990 के दशक में चर्चा की गयी थी, लेकिन इससे संबंधित किसी भी योजना को कभी कार्यान्वित नहीं किया गया। लास वेगास एमट्रेक स्टेशन प्लाजा होटल में स्थित था। इसको अमेरिका के एकमात्र ऐसे ट्रेन स्टेशन होने का श्रेय प्राप्त था जो एक कैसीनो के अंदर बना हुआ है।


title: लास वेगास

text: लास वेगास के लिए यात्री गाड़ियों को पुनः शुरू करने के प्रस्तावों में शामिल हैं: विक्टरविले, कैलीफोर्निया से डेजर्ट एक्सप्रेस हाई स्पीड ट्रेन; कैलिफोर्निया-नेवादा इंटरस्टेट मैगलेव जो बाद में बढ़कर ऐनाहीम, कैलिफोर्निया तक जायेगी और प्रिम, नेवादा इसका प्रथम खंड होगा; लास वेगास रेलवे एक्सप्रेस; और सबसे हाल ही में, ज़ेड-ट्रेन जो सप्ताह में छह दिन लास एंजिल्स यूनियन स्टेशन और स्ट्रिप के बगल के एक नए ज़ेड-ट्रेन स्टेशन के बीच चलेगी.


title: उच्च शक्तिशाली मुद्रा

text: उच्च शक्तिशाली मुद्रा वह है जो जनता के पास करेंसी (C) के रूप में ,बैंकों के सुरक्षित कोष (R) के रूप में तथा केंद्रीय बैंक के पास अन्य जमाओं के रूप में सुरक्षित होती है. उच्च शक्तिशाली मुद्रा केंद्रीय बैंक तथा सरकार द्वारा सृजित की जाती है जबकि जनता एवं बैंकों द्वारा धारित की जाती है.